Shah Ismail (Saya) | Mihaaru\nޝާހު އިސްމާއިލް (ސާޔާ)\nނިއު އަށް ފިޔަވަޅު އެޅީ ބާރެއް ނަހަމަ ގޮތުގައި ބޭނުންކޮށްގެން: ޝާހު\nނިއު ރޭޑިއަންޓް ސަސްޕެންޑްކުރަން އެފްއޭއެމްގެ އެގްޒެކެޓިވް ކޮމިޓީން ނިންމީ، ލިބިދޭ ބާރެއް ނަހަމަ ގޮތެއްގައި ބޭނުންކޮށްގެން ކަމަށާއި، ޒާތީ ތައައްސަބުން ފުރިފައިވާ އެ އަމަލުން ލިބިވަޑައިގަތީ ވަރަށް ބޮޑެއް ޝޮކެއް ކަމަށް އެފްއޭއެމްގެ ކުރީގެ ޖެނެރަލް ސެކްރެޓަރީ އަދި ނިއުގެ ކުރީގެ ފޯވާޑް ޝާހު އިސްމާއިލް (ސާޔާ) ވިދާޅުވެއްޖެ އެވެ.\nއިމްރާނުގެ ހިދުމަތުގެ އަގު އަދައެއް ނުކުރެވޭނެ: ޝާހު\nގޯލްކީޕަރު އިމްރާން މުހައްމަދު ދިވެހި ފުޓްބޯޅައަށް ކޮށްދިން ހިދުމަތުގެ އަގު އަދައެއް ނުކުރެވޭނެ ކަމަށާއި ރާއްޖޭގެ ހުރިހާ ކުޅިވަރު ކުޅުންތެރިން ވެސް އޭނާ ނަމޫނާ އަކަށް ނަގަން ޖެހޭ ކަމަށް ގައުމީ ފުޓްބޯޅަ ޓީމުގެ ކުރީގެ ފޯވާޑް އަދި ކެޕްޓަން ޝާހު އިސްމާއިލް (ސާޔާ) ބުނެފި އެވެ.\nޝާހުގެ ހަނދާނުން ނުފިލި "ބޮޑާހޭކުން"\nރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިންގެ ތެރޭގައި ހިމެނޭ ޝާހު އިސްމާއިލްގެ ހަނދާނުގައި ފުޓްބޯޅައާ ގުޅިފައި ހުރި ވަރަށް ގިނަ ކަންކަން ހުންނާނެ އެވެ. އޭނާ ކުޑައިރުއްސުރެ އަދި ތައުލީމީ ހަޔާތުގައި ވެސް ފުޓްބޯޅަ އަކީ އެންމެ ބޮޑު ލޯތްބެވެ. އޭގެ ފަހުން ކްލަބް ފުޓްބޯޅަ އަށް ނުކުމެ، ކުޅުމުން ރިޓަޔަކުރި އިރު، ދިރިއުޅުމަށް...\nކުރީގެ ފޯވާޑް ޝާހުގެ ހާލު ރަނގަޅު\nމައިނާ ހާޓް އެޓޭކެއް ޖެހި އައިޖީއެމްއެޗުން ފަރުވާ ހޯއްދަވަމުން އަންނަ ގައުމީ ޓީމުގެ ކުރީގެ ފޯވާޑް ޝާހު އިސްމާއިލް (ސާޔާ) ގެ ހާލު ރަނގަޅު ކަމަށް އޭނާގެ ބޭބެ މާދިހު އިސްމާއިލް ބުނެފި އެވެ.\nކުރީގެ ކެޕްޓަން ޝާހަށް ހާޓްއެޓޭކެއް ޖެހިގެން ފަރުވާދެނީ\nގައުމީ ފުޓްބޯޅަ ޓީމުގެ ކުރީގެ ކެޕްޓަން ޝާހު އިސްމާއިލް (ސާޔާ) އަށް މައިނާ ހާޓް އެޓޭކެއް ޖެހިގެން އައިޖީއެމްއެޗްގައި ފަރުވާ ދޭން ފަށައިފި އެވެ.\nޝާހު އިސްމާއިލް ފިޝަރީޒަށް ބަދަލުކޮށްފި\nޔޫތު މިނިސްޓްރީގެ ޑެޕިއުޓީ މިނިސްޓަރުގެ މަގާމުގައި ހުންނެވި ޝާހު އިސްމާއިލް ފިޝަރީޒް މިނިސްޓްރީގެ ޑެޕިއުޓީ މިނިސްޓަރަކަށް ބަދަލުކޮށްފި އެވެ.


Haadhisaa hingi vaguthu thibi molhu officer innah bas bunevenjehey: Raees Nasheed - vNews.mv\nހާދިސާ ހިނގި ވަގުތު ތިބި މޮޅު އޮފިސަރުންނަށް ބަސް ބުނެވެންޖެހޭ: ރައީސް ނަޝީދު\nޠާހިރާ އަޒްހާރު 04 June 2021, 15:49\nވަކި ވަކި ސިފައިންނަށް ކޮމިޓީއަށް މައުލުމާތު ނުދެވޭނެކަމަށް ނިންމުމަކީ ބޭއިންސާފެއް ކަމަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ވިދާޅުވެއްޖެއެވެ.\nރައީސް ނަޝިދު މިފަދައިން ވިދާޅުވީ ރައްޔިތުންގެ މަޖިލީހުގެ ސަލާމަތީ ޚިދުމަތްތަކާ ބެހޭ ކޮމިޓީން ކުރިއަށްގެންދާ އިންކުއަރީއަށް މައުލޫމާތު ހިއްސާކުރާނީ އެ މުއައްސަސާއިން ކަމަށް އެމްއެންޑީއެފުން ބުނުމާއި ގުޅިގެން މިކަމަށް ރައްދު ދެއްވައި ކުރެއްވި ޓްވީޓެއްގައެވެ.\nރައީސް ނަޝީދު ވިދާޅުވީ މި ހާދިސާގައި ވަކި ވަކި ސިފައިން އަމަލުކުރި ގޮތް ފޮރުވުމަށް އެފަދަ އެއްވެސް ނިންމުމެއް ނިންމައިގެން ނުވާނެ ކަމަށެވެ.\nއެމަނިކުފާނަށް އަމާޒުކޮށް ބޮމުގެ ހަމަލާ ދިންއިރު، އެމަނިކުފާނުގެ އަރިހުގައި ތިބި މޮޅު ކުދިންނަށް ބަސް ނުބުނެވޭގޮތަށް ކަންކަން ނިންމުމަކީ ވަރަށް ބޮދަށް ބޭއިންސާފެއް ކަމަށް ރައީސް ނަޝީދު ވަނީ ވިދާޅުވެފައެވެ.\n241 ކޮމިޓީން ކުރިއަށްގެންދާ އިންކުއަރީއަށް މައުލޫމާތު ހިއްސާކުރުމުގެ ފުރުސަތު ސިފައިންނާއި ފުލުހުންނަށް ހުޅުވާލާމާއި ގުޅިގެން ދިވެހިރާއްޖޭގެ ގައުމީ ދިފާއީ ބާރުން ނެރުނު ބަޔާނުގައި ވަނީ ކޮމިޓީއަށް ވަކިވަކި ސިފައިން ޖަވާބުދާރި ކުރުވުމުގެ ބަދަލުގައި ޖަވާބުދާރީ ވާނީ އެ މުއައްސަސާއިން ކަމަށް ބުނެފައެވެ.\nސިފައިންގެ މަސްއޫލިއްޔަތާއި ވާޖިބު އަދާކުރާގޮތް ބެލުމަށްޓަކައި ވަކިވަކި ސިފައިން ޖަވާބުދާރީ ކުރުވުމަކީ، ސިފައިންގެ އަސްކަރީ ހައިރާކީއާއި ސިފައިންގެ "ޗެއިން އޮފް ކޮމާންޑް" އާއި "ކޮމާންޑް އެންޑް ކޮންޓްރޯލް" އަދި ސިފައިންގެ ތެރޭގައި ޒަމާނުއްސުރެ ޤާއިމްކުރެވިފައި އޮތް އުސޫލުތަކާއި ޚިލާފު ކަމެއްކަމަށް އެމްއެންޑީއެފުން ބުނެފައިވެއެވެ\nމިކަމުގެ ސަބަބުން މުޅި ޤައުމީ ދިފާއީ ބާރާއި އެބާރުގެ އެކިއެކި ސަބޯޑިނޭޓް އެޗެލޯންތަކުގެ މައްޗަށް އޮންނަ ކޮމާންޑް އެންޑް ކޮންޓްރޯލް ގެއްލި، ސިފައިންގެ ޤާނޫނީ ޒިންމާ އަދާކުރުމަށް ބޮޑެތި ގޮންޖެހުންތައް ކުރިމަތިވެ، ޤައުމީ ސަލާމަތަށް ފޫނުބެދޭވަރުގެ ނުރައްކާތަކެއް ކުރިމަތިވެދާނެ ކަމަށް އެމްއެންޑީއެފުން ބުނެފައި ވެއެވެ.\nސިފައިންނަކީ އެމީހުންގެ މަސްއޫލިއްޔަތާއި ވާޖިބާއި ގުޅުންހުރި ކަންކަމުގައި ކޮމާންޑަރެއްގެ ހުއްދަނެތި، އަމިއްލަ ހައިސިއްޔަތުން އެކިއެކި ފަރާތްތަކާ މުއާމަލާތު ކުރުމުގެ އިޚްތިޔާރު ލިބިފައިވާ ބައެއް ނޫންކަމަށް ވެސް އެމްއެންޑީއެފުން ބުނެފައި ވެއެވެ.\n241 ކޮމިޓީ ރާއްޖެ އެމްއެންޑީއެފް މުހައްމަދު ނަޝީދު ސިޔާސީ


Noosveriya Mahsalaigai Adhi Othee Thuhumatheh, Kashavaruvaa Kameh Neh - Trump - Vaguthu\nނޫސްވެރިޔާގެ މައްސަލައިގައި އަދި އޮތީ ތުހުމަތެއް، ކަށަވަރުވާ ކަމެއް ނެތް – ޓްރަމްޕް\nތުރުކީގައި ހުންނަ ސައުދީ އަރަބިއްޔާގެ ކޮންސިއުލޭޓަށް ވަން ފަހުން ޚަބަރެއް ނުވެ ގެއްލިފައިވާ ސައުދީ އަރަބިއްޔާގެ ނޫސްވެރިޔާ ޖަމާލް ޚަޝޯގީ އާއި ގުޅޭ ގޮތުން އަދި ހުރީ ހަމައެކަނި ތުހުމަތުތަކެއް ކަމަށާއި އެހެންކަމުން ވަކި ގޮތަކަށް ނިންމުންތަކެއް ނިންމާ، ވަކި ބައެއްގެ ބޮލުގައި ކުށެއް އެޅުވުމަކީ ކޮށްގެން ވާނެ ކަމެއް ނޫން ކަމަށް އެމެރިކާގެ ރައީސް ޑޮނަލްޑް ޓްރަމްޕް ބުނެފިއެވެ.\nޓްރަމްޕް މިހެން ބުނީ ހަޝޯގީ ވަނީ މަރާލާފައި ކަމަށާއި، އޭނާ މަރާލީ ސައުދީ އަރަބިއްޔާ އިން ކަމަށް އެތައް ބަޔަކު ތުހުމަތު ކުރަމުން ދަނިކޮށެވެ. ހަޝޯގީގެ މަރުގެ ފަހަތުގައި އޮތީ ސައުދީ އަރަބިއްޔާ ކަން ކަށަވަރު ކުރެވޭ ވަރަށް ހެކި ލިބިފައިވާ ކަމަށް ވެސް ތުރުކީގެ އޮފިޝަލުންނާއި ހަވާލާދީ ބައެއް މީޑިއާ ތަކުން ބުނެފައި ވެއެވެ.\nނަމަވެސް ޓްރަމްޕް މިއަދު "އެސޯސިއޭޓެޑް ޕްރެސް" އަށް ދިން އިންޓަވިއު އެއްގައި ބުނީ "ނިޔާ ކަނޑައެޅޭނީ އެކަށީގެންވާ ވަރަށް ހެކި ލިބިގެން" ކަމަށެވެ. ފުރަތަމަ ކުރަން ޖެހިފައިވާ ކަމަކީ ހަޝޯގީ އަށް ވީގޮތެއް ބެލުން ކަމަށާއި ކުށްވެރިން ހޯދަން ޖެހޭނީ އޭގެ ފަހުން ކަމަށް ޓްރަމްޕް ބުންޏެވެ.\n"ކުށެއް ކުރިކަން ސާބިތު ނުވާހާ ހިނދަކު އެއްވެސް މީހަކީ ކުށްވެރިއެއް ނޫން. ވަަރަށް ފަހުން އެމެރިކާ އިން ފެނިގެން މިދިޔައީ ސުޕްރީމް ކޯޓަށް އައްޔަން ކުރަން އަޅުގަނޑު ހުށަހެޅި ފަނޑިޔާރެއްގެ މައްޗަށް ވެސް ބަޔަކު ތުހުމަތުތަކެއް ކުރަމުން ގެންދިޔަ މަންޒަރު. ކުށެއް ނެތް މީހެއްގެ މައްޗަށް އެތައް ތުހުމަތެއް ކުރި." ޓްރަމްޕް ބުންޏެވެ.\nހަޝޯގީގެ މައްސަލައިގައި ޓްރަމްޕް މީގެ ކުރިން ދެމުން އައި ހަރުކަށި ބަޔާންތަކުގެ ބަދަލުގައި ވަރަށް ފިނިގޮތަކަށް މިއަދު ވާހަކަ ދައްކާފައި މިވަނީ ސައުދީ އަރަބިއްޔާގެ ވަލީއަހްމަދު މުހައްމަދު ބިން ސަލްމާނަށް ފޯނުން ގުޅާ، ހަޝޯގީ އާއި ބެހޭ ގޮތުން މަޝްވަރާ ކުރުމަށް ފަހު އެވެ. އެމެރިކާގެ ހާރިޖީ ވަޒީރު މައިކް ޕޮމްޕިއޯ ވެސް ވަނީ ސައުދީ އަށް ވަޑައިގެން ރަސްގެފާނާއި، ވަލީއަހްދާއި ބައްދަލުކޮށް ހަޝޯގީގެ މައްސަލައިގައި މަޝްވަރާ ކޮށްފައެވެ.\nހަޝޯގީ ގެއްލުނީ އޮކްޓޯބަރ މަހުގެ 02 ވަނަ ދުވަހު އެވެ. ހަޝޯގީ ތުރުކީގެ ކޮންސިއުލޭޓްގެ ތެރޭގައި މަރާލާފައިވާ ކަމުގެ ހެކި ފެނިފައިވާ ކަމަށް ތުރުކީގެ އޮފިޝަލުން ރޭ މީޑިއާގައި ވިދާޅުވެފައި ވެއެވެ. ނަމަވެސް އެކަމުގެ އިތުރު ތަފްސީލެއް ދީފައެއް ނުވެއެވެ.\nއޮކްޓޯބަރ 17, 2018 11:22\nސައުދީއާ ޖެހުނީމާ ޓްރަމްޕުއަށްވެސް މިޖެހެނީ ހަތިޔާރު ބަހައްޓަން.


Bikinigai Huri Fathuruveriyaa Hayyaru Kuri Goi Dhunya Ah Kamaku Nudhiya - Vaguthu\nމިދިޔަ ބުރާސްފަތި ދުވަހު ކ.މާފުށީގައި، ބިކިނީ ލައިގެން ހުރި ފަތުރުވެރިއަކު ފުލުހުންގެ އަމުރަށް ނުކިޔަމަންތެރިވި މައްސަލައިގައި ހައްޔަރު ކުރީ ރަނގަޅަށް ނޫން ކަމަށް ކުރީގެ ފޮރިން މިނިސްޓަރު ދުންޔާ މައުމޫން މިއަދު ވިދާޅުވެއްޖެއެވެ.\nދުންޔާ ކުރެއްވި ޓުވީޓެއްގައި ވިދާޅުވީ އެ ފަތުރުވެރިޔާ ހައްޔަރު ކުރުމުގައި ފުލުހުން އަމަލު ކުރީ ރަނގަޅަށް ނޫން ކަމަށެވެ. އަދި އެއަށް ވުރެ ރަނގަޅަށް، ޒިންމާދާރު ކަމާ އެކު އެމީހާ، ފުލުހުންނަށް ހައްޔަރު ކުރެއްވުނީސް ކަމަށް ދުންޔާ ވިދާޅުވިއެވެ.\nއެކަމަކު، ދުންޔާގެ ޓުވީޓުގައި ވިދާޅުވި ގޮތުގައި އެ ފަތުރުވެރިޔާ ކުށެއް ނެތް ކަމަށް ބުނެވޭނެ ޖާގައެއް ނެތެވެ. އެ ފަތުރުވެރިޔާ ވެސް ރާއްޖޭގައި އޮތް އިސްލާމް ދީނާއި އާންމު އިޖުތިމާއީ މިންގަނޑަށް އިހްތިރާމް ކުރަން ޖެހޭ ކަމަށް ދުންޔާ ވިދާޅުވިއެވެ.\nދުންޔާ ކުރެއްވި ޓްވީޓް: ފޮޓޯ މީސްމީޑިއާ\nފުލުހުން ފަތުރުވެރިޔާ ހައްޔަރު ކުރީ ތުވާއްޔެއް ބޭނުންކޮށްގެން އައުރަ ނިވާ ކުރަން ކުރި މަސައްކަތަށް އޭނާ ހުރަސް އެޅުމާއި ގުޅިގެންނެވެ.\nފުލުހުންގެ މީޑިއާ އޮފިޝަލް ވިދާޅުވީ ފަތުރުވެރިޔާ ފުލުހުންގެ ބެލުމުގެ ދަށަށް ގެނައީ އޭނާ މަސްތުގެ ހާލަތުގައި ހުރިކަމަށް ތުހުމަތު ކުރެވިގެން ނަމަވެސް ފަހުން އޭނާ ދޫކޮށްލާފައިވާ ކަމަށެވެ.\nމާފުށީގައި މަސްތުވެގެން ނިވާކަން ކުޑަކޮށް މަގުމަތީގައި އުޅުނު ފަތުރުވެރިޔާ ހައްޔަރު ކުރުމުގައި ފުލުހުން އަމަލު ކުރި ގޮތް ގާތުން ބެލުމަށް ފުލުހުންގެ ޕްރޮފެޝަނަލް ސްޓޭންޑާޑްސް ކޮމާންޑްގެ ޓިމެއް އެ ރަށަށް ގޮސްފައިވާ ކަމަށާއި، އެ މައްސަލަ ދެ ދުވަސް ތެރޭގައި ބަލައި ކޮމިޝަނަ އޮފް ޕޮލިސް މުހައްމަދު ހަމީދަށް އަންގާނެ ކަމަށް ފުލުހުން ވަނީ ބުނެފައެވެ.\nމި މައްސަލައިގައި ފަތުރުވެރިޔާ ހައްޔަރުކުރީ ރަނގަޅަށް ނޫން ކަމަށް ކޮމިޝަނަ އޮފް ޕޮލިސް މުހައްމަދު ހަމީދު ވެސް އެއްބަސްވެވަޑައިގެންނެވިއެވެ. މި މައްސަލަ ބައިނަލްއަގުވާމީ މީޑިއާތަކުގެ ސަމާލުކަމަށް ވަނީ އައިސްފައެވެ.\nއެ މައްސަލައާ ގުޅިގެން ފިޔަވަޅު އަޅަން ޖެހޭ ފަރާތްތަކާ މެދު ފިޔަވަަޅު އަޅާނެ ކަމުގެ ޔަގީންކަން ފުލުހުން ވަނީ ދީފައެވެ. އަދި ދިވެހި ރައްޔިތުންނާއި، ރާއްޖެ ޒިޔާރަތްކުރާ ފަތުރުވެރިންގެ ސަލާމަތާއި ރައްކާތެރިކަން ކަށަވަރުކުރުމަށް އިސްކަން ދޭނެ ކަމަށް ފުލުހުން ބުންޏެވެ.\nފެބުރުއަރީ 8, 2020 12:51\nއަމިއްލައަށް ދިޔަނަމަ ހޭންޑަލްކުރަން، ޓްވީޓެއް ކޮށްލީމަ އެހިސާބުން މައްސަލަ ނިމުނީނުން\nފެބުރުއަރީ 8, 2020 13:31\nތި ވާނީ ބްލެކް ވިޑޯ ދައިތްއެޅީ ކަމަށް\nފެބުރުއަރީ 8, 2020 14:15\nލާދީނީ އެއްވެސް އެއްޗަކައް ކަމަކު ނުދާނެ\nފެބުރުއަރީ 8, 2020 14:16\nޙައްޔަރުކުރި ގޮތް ކަމަކު ނުދޭ ތަންކޮޅެއް ތަހުޒީބުވެ ޕްރޮޕެޝަނަލްވާން ެބަޖެހޭ ފުލުހުން.\nފުލުހުން ހައްޔަރުކުރީ އަދި މާރަނގަޅަށް އޯގާތެރިކަމާއެކު!! ފުލުހުންގެ އަމުރަށް ނުކިޔަމަންތެެރިކަން ދައްކާ ގަދަހަދާ މީހުން ހައްޔަރު ކުރަންޖެހޭގޮތަކީ، އެފަދަ މީހަކު ޖެހެނީ ފުރަތަމަވެސް އުކުޅެއް ބޭނުންކޮށްގެން (އެއުކުޅު ފުލުހުންނަށް އެނގޭނެ) މީހާ ބިންމައްޗަށް ތިރިކޮށްލަން ނުވަތަ ބިންމައްޗަށް ވައްޓާލަން އެއަށްފަހު އެމީހާ ބިންމަތީގައި ބަންޑުން ބޭއްވުމަށްފަހު އެމީހާއަށް ނުތެވޭގޮތަށް ފުލުސްމީހާގެ ކަކޫލުން ބުރަކަށީގައި ވިއްދާ ބަހައްޓާފަ ދެއަތް ފުރަގަހަށް ގެނަސް ބިޑި އަޅުވާނީ! ދެން މީހާ ބިންމަތިން ތެދުކޮށްގެން ގެންދާތަކަށް ގެންދާނީ!! މިއީ ފުލުހުންނަށް ނުކިޔަމަންތެރިވެ ފުލުހުްންގެ ބެލުމުގެ ދަށަށް އަންނަން ދެކޮޅުހަދާ ފަރާތްތައް ހައްޔަރުކުރަން ޕްރޮފެޝަލީ މަސައްކަތްކުރާގޮތަކީ!! މިއީ ކުރިއަރާފައިވާ ހުރިހާ ގައުމެއްގައިވެސް ޢަމަލުކުރާގޮތް!! ނޭގި ވާހަކަ ނުދައްކާ!! އޮޕަރޭޝަނަލް އަދި ޓެކްޓިކްސްގެ ޒައްރެއްގެ މިންވަރު ނޭނގޭ މީހުން އަނގަނުތަޅާ މަޑުން ތިބޭ!! ފުލުހުން އެމީހާ ބިންމައްޗަށް ވައްޓާނުލާ އެކަންކުރިގޮތް ހަމަ ވަރަށް ރަގަނޅު!! ބިންމައްޗަށް ވައްޓާލިނަމަ ހުސްގަޔާ ހުރި މީހަކަށް އަނިޔާ ލިބޭނެކަމަށް ބަލާފަ އެކަން ނުކުރީކަމަށް ބެލެވެނީ!!\nފެބުރުއަރީ 10, 2020 15:44\nއަންހެނެއް ހައްޔަރުކުރާއިރު އަންހެން ފުލުހެއް ހުންނަންވާނެ. ޕްރޮފެޝަނަލްއެއް ނޫނެކޭ އެކަކުވެސް ނުބުނޭ އެކަމަކު މިއަށްވުރެ ބޮޑަށް ޕްރޮފެޝަނަލްކޮށް ކަންތައް ކުރެވެން އޮންނާނެ. އަންހެނެއްގެ ގައިގައި ފިރިހެން ފުލުހެއް އަތްލުމަކީ ޤަބޫލުކުރެވޭނޭ ކަމެއް ނޫން. މިއީ އެ އަންހެން މީހާ ދިފާޢުކޮށް ވާހަކަ ދެއްކުމެއްނޫން.\nފެބުރުއަރީ 8, 2020 18:09\nރަގަޅު ގޮތް ކިޔައިދީ ބައްޕާފުޅަށް، މާފުށި ޖަލުގައި މީހުން ގަޔަށް ބަޑި ނުޖަހާވެސް އެކަން ހައްލު ކުރެވޭނެ ރަގަޅު ގޮތް އޮންނާނެ،\nމޮޅެތި ވާހަކަދައްކާ ޢެންމެންވެސް ބުނާނެ "ތިޔަށް ވުރެއް ރަނގަޅަށް ކަންކުރެވުނީސްއޭ". ޢެކަމަކު ދުވަހަކުވެސް ނު ބުނާނެ އެ ބުނާ އަނެއް ގޮތަކީ ކޮ ބައިކަމެއް. ޢަދި ޓުވީޓަކު ނެތް އެތާ ހުރި މީހާގަޔަށް އަތްލި ވާހަކައެއް. ޢަދި ފުލުހުންގެ އަމުރަށް ނުކިޔަމަންތެރިވި ވާހަކައެއް. ޢޮތީ އިޖުތިމާއީ ދީނީ މިންގަނޑުގެ ވާހަކައެކަނި.\nޢެހެން ގައުމެއްގަ ނަމަ ތި މީހާގެ މޫނަށް ޕެޕާ ސްޕްރޭ ޖަހާފަ ޓޭޒަރުން ކަރަންޓު ޖައްސާފަ އަތް މަތާލާފަ ބިޑިއަޅުވާފަ ބާއްވާނީ.\nފުލުހުން ހަމަ ބަރާ ބަރު! ޥަކި މީހަކަށް ހާއްސަކަމެއް ނޯންނާނެ!\nފެބުރުއަރީ 8, 2020 21:07\nފުލުހުން އެއަންހެންމީހާ ހައްޔަރުކުރިގޮތް ކަަމަކުނުދޭ، ކޮބާ އަންހެން ފުލުހުން.\nފެބުރުއަރީ 8, 2020 22:50\nޢެ ރަށަކު ނެތޯ. ޢެހެންނަމްވެސް އެއީވެސް މި ރާއްޖޭގެ ގަވާއިދެއް ދޯ ؟ އަންހެން ފިރިހެން ފުލުހެއް ބެލުމެއްނެތި ފަތުރުވެރިޔާ ޖެހޭނެ ކިޔަމަންވާން.\nފެބުރުއަރީ 8, 2020 23:04\nދެން ކަމަނާފާނު ދާންވީނު ޕޮލިސް ސޫލަށް، ރާ ބޮއެގެން ހުންނަ މީހަކު މައިތިރި ކުރާނެގޮތް ކިޔާދޭން ޕޮލިހުންނަށް. ޓުވީޓު ނުކޮއް.. މިވެރިން ދެން މޮޅުއެއްޗެއް ކިޔާފަ ޓުވީޓު ކުރީމަ ހުރިހާކަމެއްވީ!!\nފެބުރުއަރީ 8, 2020 23:57\nމިއޮތީވާ ޒަމާނެއް.. މަންޖެއަށް ބޭރު މީހުންގެ ރުހުން ހޯދަން އުޅެ އުޅެވެސް އެކަމެެއް ނުވިދޯ؟؟؟ ބައްޕަ ކަންތައް ކުރި ގޮތުގެ ވާހަކަ ދައްކަބަލަ ފުރަތަމަ.. ލާދީނީ އަ ން ނި އަށް ވެރިކަން ދިޔައީ ތަގޭ ބައްޕަގެ ދޯދިޔާ ސިޔާސަތުގެ ސަބަބުން.. ތި ބިކިނީ ގްރޫޕް އަށް ވަދެ އެގޮތަށް އުޅެން ބޭނުމިއްޔާ އެހެން ގައުމަކަށް ދޭ... މިގައުމުގައި ޗަރުކޭސް ދައްކަބް އުޅޭނެކަމެއްނެތް.. ރައްޔިތުން ލޮލުގައި އަނދުން އަޅުވާފަ😎😎\nފެބުރުއަރީ 9, 2020 00:23\nއަހަރެމެންނަށް ވެސް ދުންޏާ އުޅޭ ގޮތެއް ކަމަކު ނުދޭ،\nފެބުރުއަރީ 9, 2020 04:43\nކަމަކުނުދާނެނުންތޯ ހުދުތިމާމެންނައްވެސް އާރަށުގައި އުޅެވިފައި ހުރިގޮއްކަމައް ވެދާނެނުންތޯ އެހެންވެއްޖެއްޔާ އިއްތިފާގަކުންވެސް ކަމަކު ނުދާނެނުންތޯ މީހުސް ސުވާލް ނުންތޯ\nފެބުރުއަރީ 9, 2020 06:07\nލާދީނިއްޔަތަށް ލޯބިވާ ބަޔަކަށް އެކަން ބަލައިގަންނަން އުނދަގޫ ވާނެ. އެހެން މީހުން ކުއްވެރިކޮށް ޓުއިޓުކުރަމުންދާއިރު ތިމާ މީހާ މުސްކުޅިވެ ބޮލުގައި ނުރަޖަހަމުންދައިރު އައުރަ ނިވާކުރަން ހިތަށްވެސް ނާރާ. އެއީ ލާދީނީ ކަން ހުރިވަރު.\nފެބުރުއަރީ 9, 2020 07:12\nމިކަމަނާ އަށް ދިވެއްސަކުވެސް ކަމުނުދާ ކަން އެއޮތީ ފެންނަށް.އެހެވީމާ ދިވެހި ފުލުހުން ވެސް އެމީހުން ކުރާކަމެއް ވެސް ކަމަކު ނުދާނެނު. މިކަމަނާ އަށް ރަނގަޅު ވަނީ ބަނގުލަދޭޝްގެ ފުލުހުން ކުރަކަން ތައްވިއްޔާ އެވެ.\nފެބުރުއަރީ 9, 2020 08:24\nލިޔެކިޔަން ނޭނގޭ މީހުން ޕޮލިހުގަ ކިހިނެއް ވާހަކަ ދައްކާނީ\nއޭނަ ހައްޔަރު ކުރަން ދާންވީ ފުލުހުން ބިކިނީ ލައިގެން އުތަ\nފެބުރުއަރީ 9, 2020 11:18\nއެކަމުގައި ފުލުހުން ކަން ކުރީ ރަނގަޅަށް. އޮރިއާމުން ހުރެ ފުލުހުންނަށް ޙަމަލާ ދޭއިރުވެސް އެއީ ދޮން މީހެކޭ އަންހެނެކޭ ކިޔާފައި އެމީހާ މުޅި ރަށުތެރޭގައި ކުޑަކުދީންގެ ކުރިމަތީގައި ދުވަން ދޫކޮށްލަށް ވަކާލާތު ކުރާ މީހުންނަކީ ހަމަ ޔަގީނުންވެސް މިފަސްގަނޑު ފަސާދަކުރަން ހިތްވަރުދޭ މީހުން. ހަގީގީ ހަރުކަށި މީހުންނަކީ އެއީ. ދުންޔާ އަކަސް ތިގޮތަށް ވަކާލާތު ކުރަންޏާ އެކުރެވެނީ މި ދިވެހި ރާއްޖޭގެ ހައްގުގައި ފަސާދައަށް. އަދި މިކަމުގައި މައާފަށް އެދުނު ހަމީދު މިހާރުން މިހާރަށް އިސްތިއުފާ ދޭން އެބަޖެހޭ. ސަބަބކީ އޭނާއަށް ދީނާ އިޖުތިމާޢީ މިނަގަނޑާ ދިވެހި ރާއްޖޭގެ ގަާނޫނާއި ގަވާއިދަށް ވުރެ ލާދީނިއްޔަތު މުހިންމު ވީކަން ޢަމަލުން ދެއްކުން. އޭނާއަކީ މިދިވެހި ރާއްޖޭގެ ގާނޫނުއަސާސީ ނަގަހައްޓަން ހުވާ ކޮށްގެން ހުރި މީހަކަށްވެ އެކަން ނުކުރުން. އަދި އޭނާގެ އެ އަމަލުގެ ސަބަބުން މިދިވެހި ރާއްޖޭގައި ބައިބައި ވުމަށް ފުރުސަތު ލިބޭކަން ވެސް އަވަނީ އެނގި ފާޅުވެފައި.\nފެބުރުއަރީ 9, 2020 11:32\nތީ ބުރުގާ އެޅުންވެސް ކަމުނުދާ ގުރޫޕެއްނު. ހުރިހާ ދަންނަބޭކަލުން ބުރުގާ އަޅަންޖެހޭނެކަމަށް ވިދާޅުވާއިރުވެސް ތިގުރޫޕް މުސްކުޅިވާއިރުވެސް ތިހުންނަނީ ތިގޮތަށް. ކާކަށްތޯ ދެރެވާނީ. މީހާގެ ޖާހާ ޢިއްޒަތާ ޤަދަރާ މުއްސަދިކަމެއް މަރުވުމަށްފަހު ނޯންނާނެ. އޭ ހޭއަރާ ވިސްނާށެވެ.\nޢަންނިޔަ ސަނާކިޔާ ކުއްޖެމީ ބައްޕާފުޅު ވެރިކަމުން ބޭލިދުވަހު އެކަން ހަދާން ނެތީދެއްތޯ\nކަންބޮޑު ނުވޭ ތިޔަ އަންނގެ އަންގައިން ހަލާކުވެނުމިދާތަން ދެކެން ތިބޭ.


Antibody test furathama hadhaanee school umurufuraige kudhin – Iru\nއެންޓިބޮޑީ ޓެސްޓް ފުރަތަމަ ހަދާނީ ސްކޫލް ޢުމުރުފުރައިގެ ކުދިން\nމުޖުތަމަޢުގެ ތެރޭގައި ކޯވިޑް-19 ފެތުރި އެބަލިން ރަނގަޅުވެފައިވާނީ ކިހާ ޢަދަދެއްގެ މީހުންތޯ ދެނެގަތުމަށްޓަކައި މިހަފްތާގެތެރޭގައި އެންޓިބޮޑީ ޓެސްޓު ހަދަންފަށާނެކަމަށް ހެލްތު އެމަރޖެންސީ އޮޕަރޭޝަން ސެންޓަރ (އެޗްއީއޯސީ)އިން ވިދާޅުވެއްޖެއެވެ.\nކޮވިޑްގެ އެއްވެސް އަލާމާތް ނުފެނި ބަލިޖެހިފައި ހުރިކަން ނޭނގި އެތަށް ބަޔަކު ރަނގަޅުވެފައި ވެއެވެ. އެޗްއީއޯސީން ބުނީ ރާއްޖޭގެ މުޅި އާބާދީގެ ތެރެއިން ކޮވިޑް ޖެހުނު މީހުންގެ އަންދާޒާއެއް ކުރަން އެންޓިބޮޑީ ޓެސްޓް ހަދަން ނިންމާފައިވާ ކަމަށެވެ. ރާއްޖެއިން ބަލި ޖެހުނު ކަމަށް އެސްޓިމޭޓް ކުރެވޭ އަދަދެއް ހޯދަން ކުރަން ނިންމާފައިވާ މަސައްކަތަށް ސްޓަޑީ ޕްލޭން ހަދާ އެ މަސައްކަތް އެޕްރޫވް ކޮށް ނިމިފައިވާ ކަމަށް އެޗްއީއޯސީން ބުންޏެވެ.\nއެ ސެންޓަރުގެ ތަރުޖަމާން ޑރ. ނަޒްލާ ވިދާޅުވީ އެންޓި ބޮޑީ ޓެސްޓް ހަދަން ކުރަންޖެހޭ އެންމެ ފަހުގެ މަސައްކަތްތައް ނިމިފައިވާ ކަމަށެވެ. އެންޓި ބޮޑީ ޓެސްޓް އެންމެ ފުރަތަމަ ކުރާނީ ސުކޫލް އުމުރުފުރާގެ ކުދިންގެ ކަމަށްވެސް ނަޒްލާ ވިދާޅުވިއެވެ.\n“މި ޓެސްޓްތައް ހަދަން ޖެހެނީ އާބާދީގެ ހުރިހާ އުމުރުފުރައެއްގެ. އެހެންވީމަ އެންމެ ފުރަތަމަ މި ފެށެނީ ސުކޫލް އުމުރުފުރާގެ. މި ހަފްތާގައި ޓެސްޓް ހެދުމުގެ ކަންކަން ފެށޭނެ،” ނަޒްލާ ވިދާޅުވިއެވެ.\nއެ މަސައްކަތް ކުރަނީ ދިވެހިރާއްޖޭގެ ގައުމީ ޔުނިވާސިޓީއާއެކުގަ އެވެ.


481 އުޅަނދުގައި ސްޓިކާ ޖަހައިފި | | Sangu News\n481 އުޅަނދުގައި ސްޓިކާ ޖަހައިފި\n29 ސެޕްޓެމްބަރ 2019 - 07:58\nޤަވައިދާއި ހިލާފަށް ޕާކް ކޮށްފައި ހުރި 481 ވެހިކަލެއްގައި ފުލުހުން ސްޓިކާ ޖަހައިފި. ފޮޓޯ: ސަންގު\nޤަވައިދާއި ހިލާފަށް ޕާކް ކޮށްފައި ހުރި 481 ވެހިކަލެއްގައި ފުލުހުން ސްޓިކާ ޖަހައިފިއެވެ.\nކޮންމެ ހަފްތާއަކު ފުލުހުން ނެރޭ ތަފާސްހިސާބުތަސް ދައްކާ މިމަހުގެ 21އިން 27އިށް ފުލުުން ވަނީ 196 އުޅަނދެއް ޗެކުކޮށްފައެވެ. ލައިސަންސް ނެތި ދުއްވި 31 މީހަކު ފުލުހުން ޖޫރިމަނާކޮށްފައިވާިއރު ލައިސަންސް ކާޑު ނުލާ ދުއްވި 40 މީހަކު ފުލުހުން ވަނީ ހުއްޓުވާފައެވެ.\nޓްރެފިކް ފުލުހުންގެ އިތުރު ތަފްސާ ހިސާބުތަކަށް ބަލާއިރު މިދިޔަ ހަފްތާގައި މާލޭގައި 43 އެކްސިޑެންޓެއް ހިނގިއެވެ. އެ އެކްސިޑެންޓްތަކުގައި 15 މީހަކަށް އަނިޔާވިއެވެ.\nމިދިޔަ ހަފްތާގެ ފުލުހުންގެ ތަފާސްހިސާބުތަށް ދައްކާ ގޮތުން ފުލުހުން ވަނީ 76 އުޅަނދެއް ޓޯ ކޮށްފައެވެ.\nޕާކު ކުރާނެ ތަނެއް ނުދައްކައި ސްޓިކާ ނުޖެހުމަކީ މި ސަރުކާރުގެ ވައުދެކެވެ. މި އަހަރުގެ ކުރީ ކޮޅު، ސްޓިކާ ޖެހުން ހުއްޓާލުމާއި އެކު ގަވައިދާ ހިލާފަށް އަދި ފަރުވާކުޑަކޮށް ޕާކު ކުރުން އިތުރުވެގެން ދިޔައެވެ. އޭގެ ސަބަބުން އާއްމުންގެ ޝަކުވާތަކާއި ކަންބޮޑުވުންތައް އިތުރުވުމުގެ ސަބަބުން ފުލުހުން ވަނީ ސްޓިކާ ޖަހާނެ ބައެއް ހާލަތްތައް އާއްމުކޮށްފައެވެ.\nޕާކިންގ ވަޔަލޭޝަނސް ސްޓިކާ ޖެހުމުން، ޖޫރިމަނާގެ ގޮތުގައި ފުރަތަމަ ފަހަރު ނަމަ ދައްކަން ޖެހެނީ 250 ރުފިޔާއެވެ. ދެވަނަ ފަހަރު ނަމަ 500 ދައްކަން ޖެހޭއިރު، ތިން ވަނަ ފަހަރު ނަމަ ޖޫރިމަނާގެ ގޮތުގައި 750 ރުފިޔާ ދައްކަން ޖެހެއެވެ. ގަވައިދާ ހިލާފަށް ޕާކުކޮށްގެން ބޮޑެތި އަދަދުތަކުން ޖޫރިމަނާ ކުރާއިރު، ވައޮލޭޝަން ފީއަށް ބޮޑެތި އަދަދުތައް އަރާފައިވާ ބައެއް މީހުންވެސް އެބަތިބިކަން ފުލުހުން ވަނީ ހާމަކޮށްފައެވެ.\nސްޓިކާ ޖެހުން އިތުރުވެފައިވާތީ އެކަމާއި ގުޅިގެން ސުވާލު ކުރުމަށް ޓްރާނސްޕޯޓް މިނިސްޓަރ އައިޝަތު ނަހުލާ ވަނީ މަޖިލީހަށް ހާޒިކުރައްވާ ސުވާލުވެސް ކުރައްވާފައެވެ. އެކަމަނާ ވިދާޅުވީ މިހާރު ސްޓިކަރ ޖަހާނީ ހަމައެކަނި އާންމުންނަށް ދަތިވާގޮތަށް ޕާކް ކުރާ ތަންތަނުގައި އެކަނިކަމަށް އޭގެ ތެރޭގައި މިސްކިތްތައް ކައިރިއާއި، ކަފިހި ހުރަސްތަކާއި، ޑަބަލް ލައިން، އަދި ބޭރު މަގަށް ނިކުންނަ އިރު ދަތިވާގޮތައް ޕާކް ކުރާ ތަންތަން އެކަމަނާ ވަނީ ފާހަގަކުރައްވާފައެވެ. އަދި މިނިސްޓަރ ނަހުލާވަނީ ޕާކް ކުރުމުގެ ދަތި ފިލުވުމަށް3ޕާކިން ބިލްޑިންގް އެއް ހެދުމަށް ނިންމައި މިއަހަރުގެ ބަޖެޓްގައި ހިމެނިފައިވާކަންވެސް ވިދާޅުވެފައެވެ.\nޕްލޭނިންގް މިނިސްޓްރީއިން ބުނީ މާލޭގައި ޕާކިންގް ބިލްޑިންގްތައް އެޅުމަށް ވަކި ސަރަޙައްދުތަކެއް މިހާރު ކަނޑައަޅާފައިވާ ކަމަށެވެ. އޭގެ ތެރޭގައި ބައެއް ސަހަރާތަށް ހިމެނޭތީ މިހާރު އިސްލާމިކް މިނިސްޓްރީއާއި ވާހަކަދައްކައިގެން މަސައްކަތް ރިވިއު ކުރަމުންދާ ކަމަށް ބުނެފައިވެއެވެ.


Jeans Laigen Hure Minister Aai Bahdhal Kurumun Manager Vazeefa In Vakikohfi - Vaguthu\nޖިންސް ލައިގެން ހުރެ މިނިސްޓަރާއި ބައްދަލު ކުރުމުން މެނޭޖަރު ވަޒީފާއިން ވަކިކޮށްފި\nވަޒީފާ އިން ވަކިކުރި މެނޭޖަރު ދެޑޮކްޓަރަކާއި އެކު\nމިސްރުގެ ހޮސްޕިޓަލަށް އެގައުމުގެ ހެލްތު މިނިސްޓަރު ވަޑައިގެންނެވި އިރު ހޮސްޕިޓަލްގެ މެނޭޖަރު ޖިންސް ލައިގެން ހުރުމުން ވަޒީފާ އިން ވަކިކޮށްފިއެވެ.\nރިޕޯޓްތައް ބުނާ ގޮތުގައި މިސްރުގެ ވެރިރަށް ގާހިރާގައި ހުންނަ ބެނީ ސޫފް ހޮސްޕިޓަލްގައި އޮތް ބައްދަލުވުމެއްގައި މެނޭޖަރު ޖިންސް ލައިގެން ހުރުމުން ވަޒީފާ އިން ވަކިކުރިކަން އެނގި ނަމަވެސް ހަޤީޤަތުގައި ވަޒީފާ އިން ވަކިކުރީ މިނިސްޓަރާއި އެކު ހިނގި ދެބަސްވުމެއްގެ ސަބަބުން ކަމަށް ބެލެވޭ ކަމަށެވެ. އެބައްދަލުވުމުގައި ހޮސްޕިޓަލްގެ އިސްވެރިން ވަނީ ސިއްހީ އިންޝްއަރެންސް ސްކީމާއި ބެހޭ ގޮތުން ބޮޑެތި ކަންބޮޑުވުންތަކެއް ފާޅުކޮށް މިނިސްޓަރާއި ޒުވާބު ކޮށްފައެވެ.\nނަމަވެސް ހޮސްޕިޓަލްގެ މެނޭޖަރު ވަޒީފާ އިން ވަކިކުރިކަން އެންގި ލިޔުމުގައި ބުނެފައި ވަނީ ވަޒީފާ އިން ވަކިކުރީ ނުރަސްމީ ހެދުމެއްގައި ވަޒީރާއި ބައްދަލު ކުރުމުންނެވެ. "ޖިންސާއި ޖެކެޓަކީ އެފަދަ ބައްދަލުވުމެއްގައި މެނޭޖަރަކު ލުމަށް އެކަށީގެންވާ ހެދުމެއް ނޫން." ކަމަށް ވަޒީފާ އިން ވަކިކުރިކަން އެންގި ލިޔުމުގައި ވެއެވެ.\nވަޒީފާ އިން ވަކިކުރުމުން ހޮސްޕިޓަލްގެ މެނޭޖަރު ބުނީ މިނިސްޓަރު ހޮސްޕިޓަލަށް ވަޑައިގެންނެވީ ކުރިން އެންގުމަކާއި ނުލާ ކަމަށާއި އެހެންކަމުން ރަސްމީ ބައްދަލުވުމަކަށް އޭނާ ހުރީ ތައްޔާރުވެގެން ނޫން ކަމަށެވެ.


ޚަބަރުތައް – Page2– މިނިސްޓްރީ އޮފް ޖެންޑަރ, ފެމިލީ އެންޑް ސޯޝަލް ސަރވިސަސް\nމޮނިޓަރިންގ ޙާލަތަށް ގެނައުމާ ގުޅިގެން 10 ރަށެއްގައި ނާޒުކު ޙާލަތްތަކުގައި ދިރިއުޅެމުންދާ ފަރާތްތަކަށް ބޭނުންވާ އެހީތެރިކަން ފޯރުކޮށްދިނުމުގެ މަސައްކަތް ދަނީ ކުރެވެމުންނެވެ. އެއީ ރ.ހުޅުދުއްފާރު، ރ.އުނގޫފާރު، ރ.އަލިފުށި، ރ.މަޑުއްވަރި، ޅ.ނައިފަރު، ޅ.ހިންނަވަރު، ކ.ދިއްފުށި، ކ.ހުރާ، ދ.މީދޫ އަދި ގދ.ތިނަދޫއެވެ. އެ ގޮތުން އެ ރަށްތަކުގެ ކައުންސިލްތަކާއި ކަމާ ގުޅުންހުރި އިދާރާތަކާ ގުޅިގެން އެ ރަށްރަށުގައި ނާޒުކު ޙާލަތްތަކުގައި ދިރިއުޅެމުންދާ ފަރާތްތަކުގެ މަޢުލޫމާތު އެއްކޮށް، އެ ފަރާތްތަކަށް ގުޅައި، ބޭނުންވާ އެހީތެރިކަން ދެނެގަނެ، "ކެއަރ ޕެކޭޖަސް" ފޯރުކޮށްދިނުމުގެ މަސައްކަތް…\nފެބުރުވަރީ 2021ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 186 މައްސަލަ ރިޕޯޓުކޮށް އެޓެންޑްކޮށްފައިވެއެވެ. ކުޑަކުދިންނަށް ކުރާ އެކި ބާވަތުގެ އަނިޔާ ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 92 މައްސަލަ ފެބުރުވަރީ މަހު ވަނީ ރިޕޯޓުކޮށްފައެވެ. މި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނިއްކައިގެ މައްސަލަތަކެވެ. އެ ގޮތުން މި ބާވަތުގެ 25 މައްސަލަ ރިޕޯޓުކޮށްފައިވެއެވެ. މި ބާވަތުގެ މައްސަލަތަކުގެ އިތުރުން ޖިސްމާނީ…\nޖަނަވަރީ 2021ގައި މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއަށް ޖުމުލަ 263 މައްސަލަ ރިޕޯޓުކޮށް އެޓެންޑްކޮށްފައިވެއެވެ. ކުޑަކުދިންނަށް ކުރާ އެކި ބާވަތުގެ އަނިޔާ: ކުޑަކުދިންނަށް ކުރާ އެކި ބާވަތުގެ އަނިޔާއާ ގުޅޭ 124 މައްސަލަ ޖަނަވަރީ މަހު ވަނީ ރިޕޯޓުކޮށްފައެވެ. މި ބާވަތުގެ މައްސަލަތަކުގެ ތެރެއިން އެންމެ ގިނައިން ރިޕޯޓުކޮށްފައި ވަނީ ޖިންސީ ހާނިއްކައިގެ މައްސަލަތަކެވެ. އެ ގޮތުން މި ބާވަތުގެ 42 މައްސަލަ ރިޕޯޓުކޮށްފައިވެއެވެ. މި ބާވަތުގެ މައްސަލަތަކުގެ އިތުރުން ޖިސްމާނީ ހާނިއްކައިގެ…\nފުވައްމުލައް ސިޓީ މޮނިޓަރިންގ ޙާލަތަށް ގެނައުމާ ގުޅިގެން އެ ސިޓީގައި ނާޒުކު ޙާލަތްތަކުގައި ދިރިއުޅެމުންދާ ފަރާތްތަކަށް ބޭނުންވާ އެހީތެރިކަން ފޯރުކޮށްދިނުމުގެ މަސައްކަތް މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއިން އަންގާރަ ދުވަހު ފަށައިފިއެވެ. އެ ގޮތުން ކަމާގުޅޭ އިދާރާތަކާ ގުޅިގެން ފުވައްމުލައް ސިޓީގެ ނާޒުކު ޙާލަތްތަކުގައި ދިރިއުޅެމުންދާ ފަރާތްތަކުގެ މަޢުލޫމާތު އެއްކޮށް، އެ ފަރާތްތަކަށް ގުޅައި، ބޭނުންވާ އެހީތެރިކަން ދެނެގަނެ، "ކެއަރ ޕެކޭޖަސް" ފޯރުކޮށްދިނުމުގެ މަސައްކަތް ދަނީ ކުރެވެމުންނެވެ. މި މަސައްކަތުގެ މައިގަނޑު މަޤްޞަދަކީ…\nއައްޑޫ ސިޓީ މޮނިޓަރިންގ ޙާލަތަށް ގެނައުމާ ގުޅިގެން އެ ސިޓީގައި ނާޒުކު ޙާލަތްތަކުގައި ދިރިއުޅެމުންދާ ފަރާތްތަކަށް ބޭނުންވާ އެހީތެރިކަން ފޯރުކޮށްދިނުމުގެ މަސައްކަތް މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއިން މި މަހުގެ 11ގައި ފަށައިފިއެވެ. އެ ގޮތުން ކަމާގުޅޭ އިދާރާތަކާ ގުޅިގެން އައްޑޫ ސިޓީގެ ނާޒުކު ޙާލަތްތަކުގައި ދިރިއުޅެމުންދާ ފަރާތްތަކުގެ މަޢުލޫމާތު އެއްކޮށް، އެ ފަރާތްތަކަށް ގުޅައި، ބޭނުންވާ އެހީތެރިކަން ދެނެގަނެ، "ކެއަރ ޕެކޭޖަސް" ފޯރުކޮށްދިނުމުގެ މަސައްކަތް ދަނީ ކުރެވެމުންނެވެ. މި މަސައްކަތުގެ މައިގަނޑު…\n2021ވަނަ އަހަރުގެ ރެހެންދި އެވޯޑަށް ކުރިމަތިލުމުގެ ފުރުޞަތު ހުޅުވައިލައިފި\n2014ވަނަ އަހަރުން ފެށިގެން މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސްއިން ކޮންމެ އަހަރަކު ދެމުން އަންނަ "ރެހެންދި އެވޯޑު"އަށް ނަން ހުށަހެޅުމުގެ ފުރުޞަތު މިހާރު ވަނީ ހުޅުވައިލެވިފައެވެ. މި އެވޯޑުގެ މަޤްޞަދަކީ ޤައުމީ ޚިދުމަތުގައި އެކިއެކި ދާއިރާއިން އަންހެނުން ކުރާ މަސައްކަތްތަކާއި، ދިވެހިރާއްޖޭގެ ޤައުމީ ތަރައްޤީއަށާއި މުޖުތަމަޢު ބިނާ ކުރުމަށް އަންހެނުން އަދާކުރާ ދައުރު އަދި މުޖުތަމަޢުގައި އަންހެނުންގެ ކުރިއެރުމަށް ވަކި ފަރުދުންނާއި މުއައްސަސާތަކާއި، ޖަމުޢިއްޔާ ޖަމާޢަތްތަކުން ކުރަމުންދާ މަސައްކަތްތަކުގެ އަގު ޤައުމީ ފެންވަރުގައި…


ޕަރޓްޓައިމް ލެކްޗަރަރ - އައިޔޫއެމް އަތޮޅުތެރޭ ލަރނިންގ ސެންޓަރތަކަށް\n2021 ވަނަ އަހަރުގެ ދެވަނަ ސެމިސްޓަރުގައި ދިވެހިރާއްޖޭގެ އިސްލާމީ ޔުނިވަރސިޓީގެ އަތޮޅުތެރޭ ލާރނިންގ ސެންޓަރުތަކުގައި އެކި ކޯސްތަކަށް ކިޔަވައިދެއްވާނެ ޕާޓް-ޓާއިމް ލެކްޗަރާރުން ބޭނުންވެއެވެ.\n(ދިވެހިރާއްޖޭގެ އިސްލާމީ ޔުނިވަރސިޓީގެ އަތޮޅުތެރޭ ލާރނިންގ ސެންޓަރުތަކުގައި ކިޔަވައިދޭނެ މާއްދާތަކުގެ ތެރެއިން ޕާރޓްޓައިމް ލެކްޗަރާރުން ބޭނުންވާ މާއްދާތަކުގެ ލިސްޓު މި އިޢުލާނާއެކު އެޓޭޗް ކުރެވިފައި ވާނެ އެވެ.)\n50-60 މިނެޓުގެ ލެކްޗަރ / ޓިއުޓޯރިއަލް ގަޑިއަކަށް އުޖޫރަ ދެވޭނީ އެބޭފުޅަކު ކިޔަވައިދެއްވާ ލެވަލްއަށް ތިރީގައި އެވާ ގޮތަށެވެ.\nސެޓްފިކެޓް ލެވަލް 1 އަކުން ފެށިގެން ލެވެލް4އަކަށް 200 ރުފިޔާ.\nސެޓްފިކެޓް ލެވެލް5އަދި ސެޓްފިކެޓް ލެވެލް6އަކަށް 225 ރުފިޔާ.\nސެޓްފިކެޓް ލެވެލް7އަދި ސެޓްފިކެޓް ލެވެލް 8 އަކަށް 275 ރުފިޔާ.\nސެޓްފިކެޓް ލެވެލް9އަދި ސެޓްފިކެޓް ލެވެލް 10 އަކަށް 500 ރުފިޔާ.\nމާރކް ކުރާ ކްލާސް ޓެސްޓް ޕޭޕަރ އަކަށް -/15 ރުފިޔާ.\nފަހު އިމްތިހާން ކަރުދާސް އަދި އެސައިމަންޓަކަށް -/35 ރުފިޔާ.\nދިވެހި ރާއްޖޭގެ އިސްލާމީ ޔުނިވަރސިޓީގެ ކުންފުނި އައި.ޔޫ.އެމް ހޯލްޑިންގސް ޕްރައިވެޓް ލިމިޓެޑް\nޑިޕްލޮމާ ނުވަތަ ސެޓްފިކްޓް ލެވަލްގެ ކޯހެއް ނަމަ ގުޅޭ ދާއިރާއަކުން އެސޯސިއޭޓް ޑިގްރީ ހާސިލްކޮށްފައިވުން.\nގުޅޭ ދާއިރާއަކުން ޑިޕްލޮމާ ހާސިލްކޮށްފައިވުމާއެކު2(ދޭއް) އަހަރު ދުވަހުގެ ތަޖުރިބާ ލިބިފައިވުން.\nއެސޯސިއޭޓް ޑިގްރީ ކޯހެއް ނަމަ ގުޅޭ ދާއިރާއަކުން ޑިގްރީ ހާސިލްކޮށްފައިވުން.\nގުޅޭ ދާއިރާއަކުން އެސޯސިއޭޓް ޑިގްރީ ހާސިލްކޮށްފައިވުމާއެކު2(ދޭއް) އަހަރު ދުވަހުގެ ތަޖުރިބާ ލިބިފައިވުން.\nބެޗްލަރސް ޑިގްރީ ކޯހެއް ނަމަ ގުޅޭ ދާއިރާއަކުން މާސްޓަރސް ޑިގްރީ ހާސިލްކޮށްފައިވުން.\nގުޅޭ ދާއިރާއަކުން ބެޗްލަރސް ޑިގްރީ ހާސިލްކޮށްފައިވުމާއެކު2(ދޭއް) އަހަރު ދުވަހުގެ ތަޖުރިބާ ލިބިފައިވުން.\nމާސްޓަރސް ކޯހެއް ނަމަ ގުޅޭ ދާއިރާއަކުން ޕީ.އެޗް.ޑީ ހާސިލްކޮށްފައިވުން.\nގުޅޭ ދާއިރާއަކުން މާސްޓަރސް ހާސިލްކޮށްފައިވުމާއެކު2(ދޭއް) އަހަރު ދުވަހުގެ ތަޖުރިބާ ލިބިފައިވުން.\nޓޭބަލް ކުރެވޭ ގަޑިއާއި، ބަދަލުގައި ނަގަންޖެހޭ ގަޑިތައް، ވަރކް ލޯޑް ޕޮލިސީއާއި އެއްގޮތަށް ނެގުން.\nކިޔަވައިދިނުމަށް ހަމަޖެހިފައިވާ މުގައްރަރާއި އެއްގޮތަށް، ތަފާތު ފެންވަރުގެ ކޯސްތަކަށް ކިޔަވައިދީ ކޯސް ނިމުނު ގޮތުގެ މައުލޫމާތު މެނޭޖްމަންޓަށް ދިނުމާއި، އެސައިމަންޓާއި އިމްތިހާން ކަރުދާސްތައް ހަދައި، މާކްސްތައް ތައްޔާރުކުރުން.\nކޮންމެ ދަރިވަރެއްގެ ޕްރޮގްރެސް އާއި ޕަރފޯމެންސް މޮނިޓަރކޮށް، މެނޭޖްމަންޓައް މަޢުލޫމާތު ދިނުން.\nއައު މުގައްރަރުތައް ފަރުމާކުރުމާއި، ބޭނުންކުރެވޭ މުގައްރަރުތައް އިސްލާހުކުރުން.\nމާއްދާތަކުގެ އިމްތިހާން ކަރުދާސްތައް ކަނޑައެޅިފައިވާ މުއްދަތުގައި ތައްޔާރުކޮށް އިމްތިހާން ދިނުމާއި، ކަނޑައެޅިފައިވާ މުއްދަތުގައި ޕޭޕަރުތައް މާރކުކޮށް ނިންމުން.\nލިބިފައިވާ ތަޢުލީމާއި ތަމްރީން (ގުޅޭ ދާއިރާއިން)\nވަޒީފާއަށް އެދި ހުށަހަޅަންޖެހޭ ލިޔުންތައް:\nމުއްދަތު ހަމަނުވާ ދިވެހި ރައްޔިތެއްކަން އަންގައިދޭ ކާޑުގެ ސާފު ކޮޕީ\nވަޒީފާގައި އުޅުއްވާ ނުވަތަ އުޅުއްވާފައިވާ ބޭފުޅެއްނަމަ އަދާކުރައްވާ ނުވަތަ އަދާ ކުރެއްވި ވަޒީފާގެ މަސްއޫލިއްޔަތު އެނގޭނެ ރަސްމީ ލިޔުމެއް. (ރެފެރެންސް ސިޓީ)\nވަޒީފާއަށް ކުރިމަތިލާ ފަރާތުގެ މަސައްކަތް ބެލެހެއްޓި ސްޕަވައިޒަރަކު އެފަރާތެއްގެ މަސައްކަތާމެދު ދެކޭ ގޮތުގެ ލިޔުމެއް.\nލިބިފައިވާ ތަޢުލީމީ ސެޓްފިކެޓްތަކާއި ޓްރާންސްކްރިޕްޓްތަކުގެ ކޮޕީ ) ރާއްޖެއިން ބޭރުގެ ޔުނިވަރސިޓީ އަކުން ނުވަތަ ކޮލެޖަކުން ހަދާފައިވާ ކޯހެއްނަމަ އެކްރިޑިޓް ކޮށްފައިވާ ކޮޕީ)\nނޯޓު: ތަޖުރިބާއަށް މަރކްސް ދިނުމުގައި ބަލާނީ ހުށަހަޅާފައިވާ ރެފަރެންސް ސިޓީތަކަށެވެ. ރެފަރެންސް ސިޓީގައި ސާފުކޮށް މަސައްކަތް ފެށި ތާރީޚް އޮންނަންވާނެއެވެ. ސާފުކޮށް މަސައްކަތް ފެށިތާރީޚް އެނގެން ނެތްނަމަ އެ ރެފަރެންސް ސިޓީ ތަޖުރިބާއަށް މާރކްސްދިނުމުގައިނުބެލޭނެއެވެ.\nއިއުލާނުގެ މުއްދަތު ހަމަވާ ތާރީޚް:\n2 އޮގަސްޓް 2021 ވަނަ ދުވަހުގެ 23:59 އަށް\nއިއުލާނުގައި ބަޔާންކޮށްފައިވާ ލިޔެކިޔުންތައް ފުރިހަމަ ނުވާ އެޕްލިކޭޝަންތައް ބާތިލުވާނެއެވެ.\nމި ވަޒީފާއަށް ކުރިމަތިލާ ބޭފުޅުންނަކީ ހަފްތާ ބަންދު ދުވަސްތަކުގައި އަތުޅުތެރެއަށް ދަތުރުކުރެވޭނެ ބޭފުޅެއްކަމުގައި ވާންޖެހޭނެއެވެ. (ދަތުރުކުރުމަށްޓަކައި ޓިކެޓާއި ހަމަޖެހިފައިވާ އުސޫލުން ދަތުރު އެލެވެންސް ދެވޭނެއެވެ.)\nމަޢުލޫމާތު ސާފުކުރުމަށް ގުޅާނީ 9173107 ނަންބަރު ފޯނަށެވެ.\nޕާޓް-ޓައިމް ލެކްޗަރަރުން ވަޒީފާއަށް ހޮވޭ ދުވަހުން ފެށިގެން މަސައްކަތުގެ ފެންވަރު ބެލެމުން ދާނެއެވެ. އަދި އެދެވޭ ގޮތުގައި މަސައްކަތް ކުރިއަށް ނުގެންދެވޭނަމަ، ވަޒީފާއިން ވަކި ކުރުމުގެ އިޚްތިޔާރު މި ކުންފުންޏަށް ލިބިގެންވެއެވެ.\nޕަބްލިޝްކުރި ގަޑި: 14:09\nސުންގަޑި: 02 އޮގަސްޓް 2021 23:59\n- Modules offered for 2021 sem 02


Memabrun ge gon'deege massalaige hukumah baarualhaidhinumah sifainge kibain Nasheed edhivadaigenfi | Mihaaru\nމަޖިލީހުގެ މެމްބަރުކަން ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައެޅި މެމްބަރުންގެ ތެރެއިން ސުޕްރީމް ކޯޓަށް މައްސަލަ ހުށަހެޅި ހަތަރު މެމްބަރުން.\nމެމްބަރުންގެ ގޮނޑީގެ މައްސަލައިގެ ހުކުމަށް ބާރު އަޅައިދިނުމަށް ސިފައިންގެ ކިބައިން ނަޝީދު އެދިވަޑައިގެންފި\n26 އޯގަސްޓް 2017 - 21:36 11 comments\nރައީސް ނަޝީދު ކުރެއްވި ޓުވީޓެއްގައި ވިދާޅުވެފައި ވަނީ ގާނޫނު އަސާސީ ނެގެހެއްޓުމުގެ އެންމެ ބޮޑު ޒިންމާއެއް އުފުލަން ޖެހޭ ބަޔަކީ ދިވެހި ސިފައިން ކަމަށެވެ. އެހެންވެ މެމްބަރުންގެ ގޮނޑީގެ މައްސަލައިގެ ހުކުމްކުރުމަށް ސުޕްރީމް ކޯޓަށް ބާރު އަޅައިދިނުމަށް އެ މަނިކުފާނު ވަނީ އެދިވަޑައިގެންފައިވެ އެވެ.\nސަރުކާރާ ދެކޮޅު ފިކުރުގެ ހަ މެމްބަރެއްގެ ގޮނޑި ގެއްލިފައިވާ ކަމަށް އިލެކްޝަންސް ކޮމިޝަނުން ވަނީ ކަނޑައަޅައިފަ އެވެ. އަދި ގޮނޑި ގެއްލުނު މައްސަލަ ބާތިލް ކޮށްދިނުމަށް އެދިވަޑައިގެން އޭގެ ތެރެއިން ހަތަރު މެމްބަރަކު ސުޕްރީމް ކޯޓަށް ހުށަހެޅުއްވި މައްސަލައިގެ ހުކުމް ނުކޮށް ލަސްވަމުންދާތީ ފާޑުކިޔުން ވަނީ އަމާޒުވެފަ އެވެ. އެ މައްސަލައިގެ އަޑުއެހުންތައް ނިމި މިހާރު އޮތީ ހުކުމް އިއްވުމުގެ މަރުހަލާގަ އެވެ.\nމެމްބަރުންތަކެއްގެ ގޮނޑި ގެއްލުނު މައްސަލަ އާއި ޝަރުއީ ނިޒާމުގައި ހުރި ކަންބޮޑުވުންތަކާ ގުޅޭ ގޮތުން އުއްތަމަ ފަނޑިޔާރު އަބްދުﷲ ސައީދާ ބައްދަލުކުރުމަށް މިދިޔަ މަހުގެ 31 ގައި އިދިކޮޅު ޕާޓީތަކުން ވަނީ ސިޓީއަކުން އެދިފަ އެވެ. ނަމަވެސް މިހާތަނަށް އެ ބޭފުޅުންނާ އުއްތަމަ ފަނޑިޔާރު ބައްދަލު ނުކުރައްވާތީ އިދިކޮޅު ލީޑަރުން ވަނީ ކަންބޮޑުވުން ފާޅުކޮށްފަ އެވެ.\nމަޖިލީހުގެ މެމްބަރުކަން ގެއްލިފައިވާ ކަމަށް އިލެކްޝަންސް ކޮމިޝަނުން ކަނޑައެޅުމުން މައްސަލަ ސުޕްރީމް ކޯޓަށް ހުށަހަޅާފައި ވަނީ ދިއްދޫ ދާއިރާގެ މެމްބަރު އަބްދުއްލަތީފާއި މަޑުއްވަރީ ދާއިރާގެ މެމްބަރު މުހައްމަދު އަމީތާއި ތުލުސްދޫ ދާއިރާގެ މެމްބަރު މުހައްމަދު ވަހީދު އިބްރާހިމް (ލޯޔަރު ވައްޑެ) އާއި ވިލިނގިލީ ދާއިރާގެ މެމްބަރު ސައުދު ހުސެއިންގެ އެވެ.\nއިތުރު ލިޔުންތައް ރައީސް މުހައްމަދު ނަޝީދު ރައްޔިތުންގެ މަޖިލިސް ސުޕްރީމް ކޯޓް އެމްއެންޑީއެފް މުހައްމަދު ވަހީދު އިބްރާހިމް (ވައްޑެ) މެމްބަރު މުހައްމަދު އަމީތު މެމްބަރު ސައުދު ހުސެއިން (ވިލިނގިލި) ދިވެހި ސިފައިން އިދިކޮޅު ފަރާތްތައް


Asus ah Zenfone marukaa India gai beynun kurun manaa | Mihaaru\nއަސުސް އަށް އިންޑިޔާގައި ޒެންފޯން އަދި އެ ނަމާ ގުޅުން ހުރި ނަމެއް ވެސް ދެން ބޭނުމެއް ނުކުރެވޭނެ\nއަސުސް އަށް "ޒެންފޮން" މަރުކާ އިންޑިއާގައި ބޭނުންކުރުން މަނާވެއްޖެ\n12 ޖޫން 2019 - 07:30 1 comment\n"ޒެންފޯން" މަރުކާގެ ފޯނުތައް އިންޑިއާގައި ދެން އަސުސް އަށް ނުވިއްކޭނެ ކަމަށް، ދިއްލީ ހައިކޯޓުން ކަނޑައަޅައިފި އެވެ. ހައިކޯޓުން ކުރި އަމުރުގައި ވަނީ، "ޒެން" އަދި "ޒެންފޯން" މަރުކާގައި، ފޯނެއް، ފޯނާ ގުޅުން ބައިތަކެއް އަދި މިއިން އެއްޗަކާ ގުޅުމެއް ހުރި އެއްޗެއް ވެސް ނުވިއްކޭނެ ކަމަށެވެ.\nޓެލެކެއާ ނެޓްވޯކުން ބުނި ގޮތުގައި "ޒެން" އަދި "ޒެންމޮބައިލް" ވިޔަފާރި މަރުކާ އަކީ އެ ކުންފުނީގެ އަމިއްލަ މުދަލެކެވެ. އަސުސްއިން "ޒެން" މަރުކާ ބޭނުންކުރަން ފަށާފައި ވަނީ ޓެލެކެއާ ނެޓްވޯކުން ނަކަލުކޮށްގެންނެވެ.\nއަސުސް އިން ވަނީ "ޒެންފޯން" ބޭނުންކުރަން ފެށި ގޮތް ކިޔައިދީފަ އެވެ. އަދި އެއީ ބަޔަކު ބޭނުންކުރާކަން އެނގި ތިބެ ކުރި ކަމެއް ނޫން ކަމަށް ވެސް ވަނީ ބުނެފަ އެވެ. ނަމަވެސް ކޯޓުން ބުނެފައި ވަނީ، އަސުސްއިން އެ ނަން ބޭނުންކުރުމުގައި، ޝައުގުވެރިކަން ފުށުއަރާ ކަމަށެވެ. އަދި އަސުސްއިން އިންޑިއާގައި އެކަން ކުރަމުން ދަނީ ރަނގަޅު ނިޔަތެއްގައި ނޫން ކަމަށެވެ.\nސްމާޓްފޯން މާކެޓަށް ޒެންފޯން ތައާރުފުވެ މަޝްހޫރުވެފައި ވަނީ އަސުސްއާ ގުޅުވައިގެންނެވެ. ޒެންފޯންގެ ނަން ހަމަ އިވޭ ތަނުން ވެސް އެއީ އަސުސްކަން ގިނަ ބަޔަކު ދަނެ އެވެ. އަސުސް އިން އަންނަނީ ޒެންފޯންގެ ނަމުގައި ސްމާޓްފޯންތައް އުފައްދައި ދަރަޖަކުރަމުންނެވެ. އަދި ޒެންފޯނަކީ މެދު ފަންތީގެ ފޯނުތަކުގެ ތެރެއިން ހޮވައިލެވޭ މަޝްހޫރު މަރުކާއެކެވެ. އަސުސްއިން މިހާރު ނިންމާފައި ވަނީ އިންޑިއާގައި ވިއްކާ ފޯނުތަކުގެ ނަން ބަދަލުކުރާށެވެ. އެ ގޮތުގައި "ޒެންފޯން 6" އަށް ދެން ކިޔާނީ "އަސުސް 6ޒީ" އެވެ.\nއިތުރު ލިޔުންތައް އިންޑިއާ ސްމާޓް ފޯން\nޕިކްސެލް4އިންޑިއާގައި ވިއްކުން މަނާ\nވާވޭ ޕީ30 ޕްރޮ: މުޅި ދުނިޔެ އިންތިޒާރުގައި


India gai dhooni roaga fethureny - Dhiyares\nއިންޑިއާގެ އޮފިޝަލުންތަކެއް ދޫންޏެއް ޓެސްޓު ކުރަނީ. ފޮޓޯ: ރޮއިޓާސް\nއަވަށްޓެރި އިންޑިއާގައި ބާރު ސްޕީޑުގައި ދޫނި ރޯގާ ފެތުރެން ފަށައިފިއެވެ.\nމިހާތަނަށް އިންޑިއާގެ9ސްޓޭޓަކުން ދޫނި ރޯގާ ފެނިފައިވާއިރު އިތުރު ބައެއް ސްޓޭޓް ތަކުންވެސް ވަނީ ދޫނި ރޯގާގެ އަލާމާތްތައް ހުރި ދޫނިތަކެއް ފެނިފައެވެ. އެންމެ ފަހުން ދޫނި ރޯގާގެ ކޭސްތައް ފެނިފައިވަނީ ނިއު ދީއްލީން ކަމަށް އިންޑިއާގެ މީޑިއާތަކުން ރިޕޯޓުކޮށްފައިވެއެވެ.\nއެކަމާއި ގުޅިގެން އިންޑިއާގެ ސްޓޭޓްތަކުން ފިޔަވަޅުތައް އަޅަން ފަށާފައިވާއިރު ނިއު ދިއްލީގައި ހުންނަ މަޝްހޫރު ދޫނި ބާޒާރެއް ކަމަށްވާ ގަޒިޕޫރު މާކެޓު ވަނީ ބަންދުކޮށްފައެވެ. އެ މާކެޓުން 200 އެއްހާ ދޫނި ވަނީ މަރުވެފައެވެ. މީގެ އިތުރުން އެ ސަރަހައްދުގެ ޕާކުތަކާއި ހިމާޔަތްކޮށްފައިވާ ސަރަހައްދުތަކަށް މީހުން ދިޔުންވެސް މިހާރު ވަނީ މަނާކޮށްފައެވެ.\nއިންޑިއާގެ މަހާރަޝްތްރާ ސްޓޭޓުގެ އޮފިޝަލަކު ވިދާޅުވެފައިވާ ގޮތުގައި އެ ސްޓޭޓުން އެކަނި ފާއިތުވި2ދުވަސް ތެރޭ 800 ކުކުޅު ވަނީ މަރުވެފައެވެ. އަދި މަރުވި ކުކުޅުތަކުގެ ސާމްޕަލްތަކުން ދައްކާގޮތުން އެ ކުކުޅުތަކަށް ވަނީ ދޫނި ރޯގާ ޖެހިފައިކަން ވަނީ ކަށަވަރު ކުރެވިފައެވެ.\nއެހެން ބައެއް ސްޓޭޓްތަކުގައިވެސް ދޫނި ރޯގާ ފެތުރުން ހުއްޓުވަން މިހާރު ޒޫތަކާއި އެފަދަ ދިރޭތަކެތި ގެންގުޅޭ ތަންތަން ދަނީ ބަންދު ކުރަމުންނެވެ.\nޞިއްޙަތު ދޫނި ރޯގާ އިންޑިއާ\nއެއް ބިލިއަނަށްވުރެ ގިނަ މީހުންނަށް އިންޑިޔާއިން ތަނަވަސްކަން ގެނެސްދޭ: ނަޝީދު\nއިންޑިއާ އަކީ އެހެން ޑިމޮކްރެސީތަކަށް ހުރި ނަމޫނާއެއް: ޝާހިދު


މަޖިލިސް މެމްބަރު އާޒިމް އާއި ނާޝިޒް ކޯޓަށް ހާޒިރުކުރުމަށް އަމުރެއްނެރެފި\nއަލިފުށީ ދާއިރާގެ މެމްބަރު މުހައްމަދު ނާޝިޒް (ކ) މެދުހެންވޭރު ދާއިރާގެ މެމްބަރު އަލީ އާޒިމްއާއި (ވ) |ފޮޓޯ: މަޖިލިސްރައްޔިތުންގެ މަޖިލީހުގެ މެދުހެންވޭރު ދާއިރާގެ މެމްބަރު އަލީ އާޒިމްއާއި އަލިފުށީ ދާއިރ...\nތިމަރަފުށީ ދާއިރާގެ މެމްބަރު ޝަރީފުގެ މަންމަ ގެނބިގެން މަރުވެއްޖެ\nމުޙައްމަދު ރިޔާޟް 01 އޯގަސްޓް 2012\nހެދިގޮނޑުދޮށް ސަރަހައްދުރައްޔިތުން މަޖިލީހުގެ ތިމަރަފުށީ ދާއިރާގެ މެމްބަރު އަހުމަދު ޝަރީފު އާދަމްގެ މަންމަ އިއްޔެގެ ހެނދުނުގެ ވަގުތެއްގައި ގެނބިގެން މަރުވެއްޖެއެވެ. ތިމަރަފުށީ މާލޭގެ، ސިއްތި އާދަމް މަ...\n“އަޅުގަނޑަށް ފެންނަނީ މަރަށް މަރުގެ އަދަބު ނޫން ގޮތެއް ދެން ނެތް ކަމަށް.”: މެމްބަރު އަލްހާން\nމަޖިލީހުގައި އަލްހާން ފަހުމީ ވާހަކަ ދައްކަވަނީ | ފޮޓޯ: މަޖިލިސްފެންނަ ގޮތުގައި މަރަށް މަރުގެ އަދަބު ނޫން ގޮތެއް ދެން ނެތް ކަމަށް ފޭދޫ ދާއިރާގެ މެމްބަރު އަލްހާން ފަހުމީ ވިދާޅުވެއްޖެއެވެ.ޑރ. އަފްރާޝީމްގ...\nފޮޓޯއިން: ރައްޔިތުންގެ މަޖިލީހުގެ މެމްބަރު އަދި ދީނީ އިލްމްވެރިޔާ ޑރ. އަފްރާޝީމް އަލީގެ މޫނު ދެއްކުން\nއިބްރާހިމް އަޝްވާގު އިހްސާން 01 އޯގަސްޓް 2012\nއިތުރު ފޮޓޯ ބައްލަވާ!ފޮޓޯއިން: ރައްޔިތުންގެ މަޖިލީހުގެ މެމްބަރު އަދި ދީނީ އިލްމްވެރިޔާ ޑރ. އަފްރާޝީމް އަލީގެ މޫނު ދެއްކުން\nމެމްބަރު އިލްހާމާ މަގުމަތިން ދިމާކޮށް މާރާމާރީ ހިންގައިފި\n30 ޖުލައި 2012 19:22 30 ޖުލައި 2012\nރައްޔިތުންގެ މަޖިލީހުގެ ގެމަނަފުށީ ދާއިރާގެ މެމްބަރު އިލްހާމް އަހުމަދާ މަގުމަތިން ބަޔަކު ދިމާކޮށް މާރާމާރީ ހިންގައިފި އެވެ. ފުލުހުންގެ މީޑިއާ އޮފިޝަލް ސަބް އިންސްޕެކްޓަރު ހަސަން ހަނީފް ވިދާޅުވީ ޗާންދަ...\n“ޑިސެންބަރު 23 މުޒާހަރާއަކީ ރައީސް ނަޝީދުގެ ސަރުކާރުގެ ނިމުންގެ ފެށުމަށް ވެގެންދިޔަ” – މެމްބަރު ޝިފާގު\nޢަލީ އަޙްސަން އިޙްސާން 30 ޖުލައި 2012\n“ޑިސެންބަރު 23 މުޒާހަރާއަކީ ރައީސް ނަޝީދުގެ ސަރުކާރުގެ ނިމުންގެ ފެށުމަށް ވެގެންދިޔަ” – މެމްބަރު ޝިފާގު “ޑިސެންބަރު 23 މުޒާހަރާއަކީ ރައީސް ނަޝީދުގެ ސަރުކާރުގެ ނިމުންގެ ފެށުމަށް ވެގެންދިޔަ” ކަމަށް މަޖިލ...\nމަޖިލިސް މެމްބަރު ޙާމިދު ދޫކޮށްލުމަށް އެމްޑީޕީން ގޮވާލައިފި\n. 22 ޖުލައި 2012\nރައްޔިތުންގެ ވެރިކަން ރައްޔިތުންނަށް އަނބުރައި ހޯދައިދިނުމަށް ކަމަށް ބުނެ އެމްޑީޕީ ފަށާފައިވާ ސީދާ ކުއްލި ހަރަކާތުގެ ތެރެއިން އިއްޔެގެ މުޒާހަރާގައި ހައްޔަރުކުރި ޕާޓީގެ ސްޕޯކްސްޕާސަން އިންޓަރނޭޝަނަލް،...\nމެމްބަރު ހާމިދު އަބްދުލްޣަފޫރު ފަސް ދުވަހަށް ފުލުހުންގެ ބަންދުގައި ބަހައްޓަން އަމުރުކޮށްފި\nމުއިއްޒު އިބްރާހިމް 22 ޖުލައި 2012\nފުލުހުން ހައްޔަރުކޮށްފައިވާ ރައްޔިތުންގެ މަޖިލީހުގެ ހެންވޭރު ދެކުނު ދާއިރާގެ އެމްޑީޕީ މެމްބަރު ހާމިދު އަބްދުލްޣަފޫރު ފަސް ދުވަހަށް ފުލުހުންގެ ބަންދުގައި ބަހައްޓަން ކްރިމިނަލް ކޯޓުން މިއަދު އަމުރުކޮށް...\nގެމަނަފުށީ ދާއިރާގެ މެމްބަރު އިލްހާމު ޕީޕީއެމުން ވަކިވުމަށް ހުށަހަޅުއްވައިފި\nޕީޕީއެމްގެ ކައުންސިލް މެމްބަރު އަދި ރައްޔިތުންގެ މަޖިލީހުގެ ގެމަނަފުށީ ދާއިރާގެ މެމްބަރު އިލްހާމު އަހުމަދު އެޕާޓިން ވަކިވުމަށް ހުށަހަޅުއްވައިފިއެވެ. ސީއެންއެމަށް މައުލޫމާތު ލ...\nއޭސީސީގެ މެމްބަރު ހިލްމީގެ ސައިކަލަށް ބަޔަކު ގެއްލުންދީފި\nއެންޓިކޮރަޕްޝަން ކޮމިޝަންގެ މެމްބަރު އަބުދުﷲ ހިލްމީގެ ސައިކަލަށް ބަޔަކު ގެއްލުންތަކެއްދީފިއެވެ. ސީއެންއެމަށް މައުލޫމާތު ލިބިފައިވާ ގޮތުގައި ހިލްމީގެ ސައިކަލުގެ ކުރީ ފުރޮޅު ތޫ...\nމުއައްލިމް އިބްރާހިމް 30 މިނެޓު ކުރިން


މިދިޔަ މަހު މީރާއަށް 1.81 ބިލިއަން ރުފިޔާގެ އާމްދަނީއެއް – Dhen.mv\nމިދިޔަ މަހު މީރާއަށް 1.81 ބިލިއަން ރުފިޔާގެ އާމްދަނީއެއް\nFebruary 11, 2020 - 11:42 pm\nމިދިޔަ ޖެނުއަރީ މަހު މޯލްޑިވްސް އިންލެންޑު ރެވެނިއު އޮތޯރިޓީ(މީރާ)އަށް 1.81 ބިލިއަން ރުފިޔާގެ އާމްދަނީއެއް ލިބިއްޖެއެވެ.\nމީރާއިން ބުނީ މި އަދަދަކީ މި އަހަރުގެ މި މުއްދަތުގައި ލިބޭނެކަމަށް އަންދާޒާކުރި އަދަދަށްވުރެ 7.4 އިންސައްތައިގެ އިތުރު އަދަދެއް ކަމަށެވެ. ނަމަވެސް، މިއީ މިދިޔަ 2019 ވަނަ އަހަރުގެ މި މުއްދަތުގައި ލިބުނު އާމްދަނީއަށްވުރެ ދަށް އަދަދެކެވެ.\nމީރާއިން ބުނީ ޖަނަވަރީ 2020 ގައި ލިބޭނެކަމަށް އަންދާޒާކުރި އަދަދަށްވުރެ އާމްދަނީ އިތުރުވުމުގެ މައިގަނޑު ސަބަބަކީ، ޑިސެމްބަރު 2018 އާއި އަޅާ ބަލާއިރު ޑިސެންބަރު 2019 ގައި ފަތުރުވެރިން ރާއްޖޭއަށް އައި މިންވަރު 13.6 އިންސައްތައަށް އިތުރުވުމުގެ ސަބަބުން ފަތުރުވެރިކަމުގެ ދާއިރާއާއި ގުޅުންހުރި ޓެކްސްތައް އިތުރުވެފައިވުމާއި، ޓޫރިޒަމް ލޭންޑް ރެންޓުގެ ފަހު ޑެޑްލައިންގެ ބައެއް ފައިސާ ޖަނަވަރީ 2020 ގައި ލިބިފައިވުން ކަމަށެވެ.\nއަދި މިދިޔަ އަހަރުގެ ޖަނަވަރީ މަހު ލިބުނު އާމްދަނީއަށްވުރެ މި އަހަރުގެ ޖަނަވަރީ މަހުގެ ލިބުނު އާމްދަނީ ދަށްވުމުގެ ސަބަބުތަކަކީ ޓެކުހުގެ ގޮތުގައި ލިބިފައިވާ އަދަދު މަދުވެފައިވުމާއި، ޖަނަވަރީ 2019 ގައި ލީސް ޕީރިއަޑް އެކްސްޓެންޝަން ފީގެ ގޮތުގައި ލިބިފައިވާ ފައިސާ އަކީ ހަމައެކަނި އެ މުއްދަތުގައި ދައްކަންޖެހޭ ފައިސާ އެއް ކަމުގައި ވުންކަމަށް ވެސް މީރާއިން މައުލޫމާތުދެއެވެ.\nޖަނަވަރީ 2020 ގައި އެ އޮތޯރިޓީއަށް ބަލައިގަތް އާމްދަނީގެ އެންމެ ބޮޑު ބައެއް ހިއްސާކުރަނީ ޖީ.އެސް.ޓީއެވެ. އެއީ 44.5 އިންސައްތަ ނުވަތަ 807.13 މިލިއަން ރުފިޔާއެވެ. ދެން އެންމެ ބޮޑު އާމްދަނީއެއް ލިބިފައިވަނީ ބީ.ޕީ.ޓީއިންނެވެ. އެއީ 35.6 އިންސައްތަ ނުވަތަ 645.04 މިލިއަން ރުފިޔާއެވެ.\nމީގެ އިތުރުން، ގްރީން ޓެކުހުގެ ގޮތުގައި 84.93 މިލިއަން ރުފިޔާ، އެއަރޕޯޓު ޑެވެލޮޕްމަންޓް ފީގެ ގޮތުގައި 69.20 މިލިއަން ރުފިޔާ، އެއަރޕޯޓު ސަރވިސް ޗާޖުގެ ގޮތުގައި 68.68 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 138.13 މިލިއަން ރުފިޔާ ހިމެނެއެވެ.


އިދިކޮޅު ކޯލިޝަނުން މިއަދު ޖަލްސާގައި ބައިވެރިވެ ވަޑައިގަންނަވައިފި – DhiDaily\nއިދިކޮޅު ކޯލިޝަނުން މިއަދު ޖަލްސާގައި ބައިވެރިވެ ވަޑައިގަންނަވައިފި\nއިދިކޮޅު ކޯލިޝަނުން މަޖިލީހުގައި ބައިވެރިނުވެ އެއްމަސް ވަންދެން މިޖިލިސް ބޮއިކަޓްކުުރުމަށްފަހު މިއަދު މަޖިލީހުގައި ބައިވެރިވެ ވަޑައިގެންފިއެވެ.\nއިދިކޮޅުން މަޖިލިސް ބޮއިކަޓުކުރުމުގެ އެންމެ ބޮޑު ސަބަބެއްކަމުގައި ވެފައިވަނީ ނައިފަރު ދާއިރާގެ މެމްބަރު އަހުމަދު ޝިޔާމް ހުށައެޅުއްވި ހިޔާ ފުލެޓުތަކުގެ ހައްޤުވެރިންނަށް އެ ފުލެޓުތައް ނުދީ ލަސްވާތީ އެކަމުގެ ކަންބޮޑުވުން ފާޅުކޮށް ހުށައަޅާފައިވާ މައްސަލައެވެ.\nއިދިކޮޅުން މަޖިލިސް ބޮއިކޮޓް ކޮށްފައިވަނީ ޤާނޫނު އަސާސީއަށް އިސްލާހު ގެނައުމަށް މިދިޔަ މަހުގެ2ވަނަދުވަހުގެރޭ ދަންވަރު ބޭއްވި ޖަލްސާ ހޫނުވެ ނައިފަރު ދާއިރާގެ މެމްބަރު އަޙްމަދު ޝިޔާމަށް މަޖިލީހުން ނެރެން ކުރި މަސައްކަތުގައި ޝިޔާމަށް އަނިޔާކޮށް މާރާމާރީ ހިނގިކަމަށް ބުނެއެވެ.\nއިދިކޮޅު ކޯލިޝަނުން މިއަދު ޖަލްސާއަށް ވަޑައިގެންނެވުމާ ގުޅިގެން މަޖިލީހުގެ ރައީސް ވަނީ މެމްބަރުންނަށް މަރްހަބާ ދަންނަވާފައެވެ. ނައިފަރު ދާއިރާގެ މެމްބަރު އަހުމަދު ޝިޔާމް ހުށައެޅުއަވި މައްސަލާގައި ވާހަކަ ދައްކަމުން މެމްބަރު ވަނީ މަޖިލީހަށް ވަޑައިނުގަންނަވާތާ5ހަފްތާ ވެފައިވާތީ އެކަމަށްޓަކައި މެމްބަރު ވަނީ އޭނާ ނިސްބަތްވާ ރައްޔިތުންގެ ކިބައިންނާ، އެހެން ރައްޔިތުންގެ ކިަބއިންވެސް މާފަށް އެދިވަޑައިގެންފައެވެ.\nއިދިކޮޅު ކޯލިޝަނުން ވިދާޅުވެފައިވަނީ މަޖިލީހުގެ ޖަލްސާތަކުގައި ބައިވެރިވުމަށް އެކޯލިޝަނުން ނިންމާފައި ވަނީ ރައްޔިތުންގެ މަޖިލިސް ވަރަށް ޚުދުމުޚުތާރުކޮށް، މަޖިލިސްގެ ރައީސް ބޭނުންފުޅުވާ ގޮތަކަށް ހިންގަވަމުން ގެންދެވުމާއި، އަދި ރައްޔިތުން ކަންބޮޑުވާ ގިނަ ކަންތައްތަކެއް މަޖިލީހަށް ހުށައެޅިފައިވުމާއި، ރައްޔިތުންގެ ޙައްޤުގައި އަޑު އުފުލަންޖެހޭ ގިނަ މައްސަލަތަކެއް ކުރިމަތިވެފައިވާތީކަމަށް އެކޯލިޝަނުން ބުނެއެވެ.\nއަންނަ ހުކުރުން ފެށިގެން ދެން ކަރަންޓީނުވާންޖެހޭނީ 10 ދުވަހަށް\nރ.ޔާމިންގެ ވަކީލަކަށް ދިޔާނާ ޢައްޔަންކޮށްފިން: ޖާބިރު\nޢަލީ ރަމީޒުގެ މުހިންމު މެސެޖެއް ރައްޔިތުންނަށް\n”ބުރެވި“ ތޫފާނުގެ ބިރު މިއަދު ހަވީރުގައި، އިތުރު ކޮޅިގަނޑެއްގެ ބާރުވެސް ގަދަވަނީ


Pension fund in hajjah dhaan faisa negey adhadhu 80 percent ah ithuru kuranee - vNews.mv\nޕެންޝަން ފަންޑުން ހައްޖަށް ދާން ފައިސާ ނެގޭ އަދަދު 80 ޕަސަންޓަށް އިތުރުކުރަނީ\n13 June 2019, 15:25\nހައްޖަށް ދިއުމަށް ޕެންޝަން ފަންޑުން ފައިސާ ނެގޭ ގޮތަށް މިހާރު ކަނޑައަޅާފައިވާ އަދަދު ބޮޑުކުރުމަށް ޕެންޝަނާ ބެހޭ ގާނޫނަށް އިސްލާހު ގެނައުމުގެ ބިލެއް ރައްޔިތުންގެ މަޖިލީހަށް ސަރުކާރުން ފޮނުވައިފި އެވެ.\nސަރުކާރުގެ ފަރާތުން މިކަން ހާމަކުރެއްވީ މިއަދު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމެއްގައި ރައީސް އޮފީހުގެ ތަރުޖަމާން އިބްރާހީމް ހޫދު އެެވެ.\nޕެންޝަނާ ބެހޭ ގާނޫނަށް މިއަހަރު ގެނައި އިސްލާހުގެ ދަށުން އެކުލަވާލާފައިވާ އުސޫލުގައިވާ ގޮތުން ހައްޖުގެ އަޅުކަން އަދާކުރުމަށް ޕެންޝަން ފަންޑުން މިހާރު ނެގެނީ ހައްޖަށް ގެންދިއުމަށް ސަރުކާރުން ކަނޑައަޅާ އަގުގެ 50 އިންސައްތަ އެެވެ.\nޕެންޝަނާ ބެހޭ ގާނޫނު އިސްލާހުކުރުމަށް ސަރުކާރުން މަޖިލީހަށް މިހާރު ފޮނުވާފައިވާ ބިލްގައި ވަނީ މިއަދަދު 80 އިންސައްތައަށް އިތުރުކުރެވޭ ގޮތް ހެދުމަށް ހުށަހަޅާފަ އެވެ.\nނޫސްވެރިންނަށް މައުލޫމާތު ދެއްވަމުން ހޫދު ވިދާޅުވީ ހައްޖަށް ދިއުމަށް ޕެންޝަން ފަންޑުން ފައިސާ ނެގޭ އަދަދު ބޮޑުކުރަން ނިންމައި ގާނޫނު އިސްލާހުކުރަން މަޖިލީހަށް ފޮނުވާފައިވާނެ ކަމަށެވެ. ނަމަވެސް އިސްލާހުގެ ތަފްސީލް ހޫދު ދެއްވާފައެއް ނުވެ އެވެ.\nޕެންޝަން ސްކީމުގައި ހުންނަ ފައިސާ ބޭނުންކޮށްގެން ހައްޖަށް ދެވޭ ގޮތް ހެދުމަކީ ރައީސް އިބްރާހީމް މުހައްމަދު ސޯލިހުގެ ރިޔާސީ ވައުދެކެވެ.\nޕެންޝަން ފަންޑުގައި ހުންނަ ފައިސާ ބޭނުންކޮށްގެން ހައްޖަށް ދިއުމަށް މިސަރުކާރުން ހެދި އުސޫލުގައި ބުނެފައިވަނީ ޕެންޝަން ސްކީމްގައި ބައިވެރިވެގެން ހައްޖަށް ދިއުމަށް ފައިސާ ދޫކުރަނީ އަލަށް ހައްޖަށް ދާ މީހުންނަށް ކަމަށެވެ. ޕެންޝަން ފަންޑުގެ ފައިސާ ބޭނުންކޮށްގެން ހައްޖަށް ދިއުމަށް ހުށަހަޅާއިރު އެމީހެއްގެ ރިޓަޔަމަންޓް ސޭވިން އެކައުންޓުގައި 336،000 ފައިސާ ހުރުން ލާޒިމުކޮށްފައިވެ އެވެ.


Councilthakah Baaru Libumunves Rayyithunnah Libunu Foni Meeru...\nކައުންސިލްތަކަށް ބާރު ލިބުމުންވެސް ރައްޔިތުންނަށް ލިބުނު ފޮނި މީރުކަމެއް ނެތް!\n5 މަސް,5ދުވަސް, 1 މިނެޓް, 24 ސިކުންތު ކުރިން 2230މަރިޔަމް އިސްއާދާ\nރައްޔިތުންނަށް ކަންކަން ކޮށްނުދެވެނީ ބާރުތައް ނެތުމުންކަަމަށް ބުނި ސިޓީ ކައުންސިލްތަކަށް ބާރު ލިބުމުންވެސް ރައްޔިތުންގެ ހައްޤުގައި އެއްވެސް ކަމެއް އަދި މިހާތަނަށް ކޮށްދެއްވައިފައި ނުވާކަމަށް ރައްޔިތުން ބުނަން ފަށައިފިއެވެ.\nކުރީގެ ރައީސުލްޖުމްހޫރިއްޔާ އަބްދުﷲ ޔާމީން އަބްދުލްޤައްޔޫމްގެ ވެރިކަމުގައި ސިޓީ ކައުންސިލްތަކުގެ ބާރު ހަނިކޮށްފައިވާ ކަމަށާ އެހެންކަމުން ރައްޔިތުންގެ ހައްގުގައި ކުރަންޖެހޭ ކަންކަން ކުރުމުގެ އެއްވެސް ބާރެއް އެ ކައުސިލްތަކަށް ލިބިގެން ނުދާ ކަަމަށް އޭރުގައި އިދިކޮޅުގައި ތިއްބެވި ބޭފުޅުންނާ އަދި ސިޓީ ކައުންސިލްތަކުގައި ތިއްބެވި، އިދިކޮޅަށް ނިސްބަތްވެވަޑައިގަންނަވާ ކައުންސިލަރުންވެސް ދިޔައީ ވިދާޅުވަމުންނެވެ. އޭރުގެ ސަރުކާރުން ބުނަމުން ގެންދިޔައީ އެފަދަ ފިޔަވަޅުތަކެއް އެޅުމަށް މަޖްބޫރުވީ ސަރުކާރާއި އިދިކޮޅު ކައުންސިލް ތަކުން ސަރުކާރަށް ޖެއްސުމާއި ފުރައްސާކުރުމާއި ސަރުކާރުން ބޭނުންވާ ސްޕީޑްގައި ތަރައްޤީގެ މަޝްރޫޢުތައް ހިންގެވުމަށް ހުރަސް އަޅަމުންދާކަމަށެވެ. އަދި ކުރީގެ ސަރުކާރުން ފާހަގަކޮށްފައިވާ ބައެއް ކަންތައް ތަކަށް ބާރުލިބޭ ގޮތަށް ބައެއް ކައުންސިލް ތަކުން މަސައްކަތް ކޮށްފައިވާކަން ރައްޔިތުން ވެސް ފާހަގަކޮށްފައިވެއެވެ.\nކައުންސިލްތަކަށް ދެވިފައިވާ ބާރުތައް ނެގުމުގެ ސަބަބުން އެންމެ ހާލުގައި އުޅެން ޖެހުނީ ސިޓީ ކައުންސިލްތައް ކަމަށް އެ ކައުންސިލްތަކުން އޭރު ދިޔައީ ބުނަމުންނެވެ. 2018 ވަނަ އަހަރު ބޭއްވުނު ރިޔާސީ އިންތިޚާބުގެ ކެމްޕޭނުގައި ރައީސް އިބުރާހީމް މުޙައްމަދު ޞާލިހު ތަކުރާރުކޮށް ވައުދުވެ ވަޑައިގެންނެވީ، އެމަނިކުފާނުގެ ވެރިކަމެއްގައި ކައުންސިލްތަކަށް ހަގީގީ މާނާގައި ބާރުވެރިކަން ދެއްވާނެ ކަމަށެވެ. އަދި ވެރިކަން ލިބިވަޑައިގެން ޖުމްހޫރިއްޔަތާ ހަވާލުވެވަޑައިގެން ކައުންސިލްތަކަށް ހަނިކޮށްފައިވާ ބާރުތައް ލިއްބައިދެއްވިއެވެ. އެމަނިކުފާނުގެ އެ ނިންމެވުމާއެކު ގިނަ ރައްޔިތުންތަކެއް ބުނަމުން ދިޔައީ ރައްޔިތުންގެ ހައްގުގައި ދެން ކައުންސިލްތަކަށް މަސައްކަތް ކުރެވޭނެ ކަމަށެވެ.\nނަމަވެސް ފެނިގެން ދިޔަ މަންޒަރު ވަރަށްވެސް ތަފާތެވެ. ބާރު ނުލިބިގެން އުޅެނިކޮށް ތަބަކަކަށް ލުމަށްފަހު ބާރުތައް ހަވާލުކުރެއްވުމުންވެސް ވީކަމެއް ނެތެވެ. ރާއްޖޭގެ އާބާދީގެ ބޮޑު ބައެއް ދިރިއުޅެމުން އަންނަ މާލޭގެ ކަންކަން ނިންމުމުގެ ބާރު މާލެ ސިޓީ ކައުންސިލަށް ލިބުމާ އެކު ފެނިގެން ދިޔައީ، ވަރަށް ބާރު ސްޕީޑުގައި މަސައްކަތް ފެށި މަންޒަރެވެ. އެގޮތުން މަގުތަކުގައި ޓްރެފިކް ނިޝާންތަކުގެ ދަވާދު ބަދަލު ކުރުމާއި، ޕާކު ތަކަށް ކިޔަމުން ދިޔަ ދިވެހި ނަމުގެ ބަދަލުގައި، ދިވެހި ބަހަށް އިސްކަން ދިނުމުގެ ގާނޫނާއި ޚިލާފަށް އިނގިރޭސި ބަހުން ނަން ދޭން ފެށިއެވެ. އެއަށް ވުރެ މުހިއްމުކަމެއް މުޅި މާލެ ތެރެއިންވެސް ކުރަން ނެތުމުންބާ އޭ ހިތައް އެރި ރައްޔިތުން މަދެއްނޫނެވެ.\nބާރުތައް ލިބުމާއެކު ފުވައްމުލަކު ސިޓީ ކައުންސިލުން ރަށުގެ ތަރައްޤީއާއި ކުރިއެރުމަށް އެކަށީގެންވާ މަސައްކަތްތަކެއް ނުކުރާ ކަމުގެ ޝަކުވާ އެސިޓީގެ ރައްޔިތުން ދަނީ ކުރަމުންނެވެ. ރަށުގެ މޫނުމަތި ކަމަށްވާ ބަނދަރުގެ ސާފުތާހިރުކަން އެހާމެ ކުޑަކަމަށާ ބަނދަރުތެރޭގައި ކުނިބުންޏާއި ޕްލާސްޓިކު ފުޅިއާއި ކަރުގޮހުރު ފަދަ ތަކެތި ހުންނަނީ މަދެއް ކޮށެއް ނޫން ކަމަށް ރައްޔިތުން ބުނޭ. އިޖުތިމާޢީ ސަރަހައްދުތައް އެކަށީގެންވާ މިންވަރަށް ވިނަނޮޅައި ސާފުކޮށް ބެލެހެއްޓުމުގެ އިންތިޒާމު ހަމަޖައްސާފައިނުވާ ކަމަށާއި މަގުތައް އަލި ކުރުމަށް ޖަހާފައިވާ ހޮޅި ދަނޑިތަކުގައި ހުންނަ ލައިޓްތައް ނުދިއްލޭ މައްސަލަ އެހާމެބޮޑު ކަމަށްވެސް ރައްޔިތުން ބުނެއެވެ. ރަށުގެ އާންމު މައިދާން ތަކާ ގަބުރުސްތާނު ފަދަ ތަންތަން ސާފުތާހިރުކޮށް ނުބެލެހެއްޓޭ ކަމުގެ ޝަކުވާތައްވެސް ދަނީ ރައްޔިތުން ކުރަމުންނެވެ.\nރާއްޖޭގައި ރީނދޫ ސިޓީއެއްގެ ގޮތުގައި މަޝްހޫރު އައްޑޫ ސިޓީގެ ހާލަކީ ވެސް ހަމައެއީ ކަމަށް ރައްޔިތުން ފާހާގަކުރިއެވެ. މުޅިންވެސް އެމްޑީޕީ ކައުންސިލަރުން ތިއްބަވާ އެ ސިޓީގެ މަގު ތަކުގައި އުފެދިފައިވާ އަޑިގުޑަންތައް ހައްލުކޮށް ދުއްވާ މީހުންނާއި ހިނގާމީހުންނަށް ފަސޭހަވާނެ ގޮތައް މަގުތައް ނުބެލެހެއްޓުމުގެ ޝަކުވާ އާންމު ރައްޔިތުން ދަނީ ކުރަމުންނެވެ. ރަށުގެ މުނިސިޕަލް ސަރވިސް ޚިދުމަތްތައް ދިނުމުގެ ސްޕީޑު ދަށް ކަމުގެ ޝަކުވާ ރައްޔިތުން ދަނީ ކުރަމުންނެވެ. ހަމައެއާއެކު ކުރީ ސަރުކާރުން ފަށާފައިވާ ތަރައްޤީގެ މަޝްރޫޢުތަކާ އަދި ފަށަށް ތައްޔާރުވެފައިވާ ތަރައްޤީގެ މަޝްރޫޢުތައް ހަލުވިކޮށް ކުރިއަށް ގެންދިޔުމަށްޓަކައި ސަރުކާރުގެ ކަމާބެހޭ ފަރާތްތަކާ ގުޅިގެން އެކަށީގެންވާ މަސައްކަތެއް ކުރާ މަންޒަރެއް ނުފެންނަކަމުގެ ޝަކުވާވެސް އެ ސިޓީގެ ރައްޔިތުން ދަނީ ކުރަމުންނެވެ.\nކަންމިހެން އޮތްއިރު ބާރުތައް ނުލިބިގެން އަޑު އުފުލި ގޮތައް ބާރުތައް ލިބިގެން ކަންތައް ނުވަނީ ކީއްވެގެންކަން ރައްޔިތުންނަށް އޮޅުން ފިލުވައި ދިނުމަކީ ކައުންސިލްގެ ޒިންމާއެއްކަމަށް ގިނަ ބަޔަކު ގަބޫލުކުރެއެވެ. އަދި ގިނަ ރައްޔިތުން ބުނަމުން ގެންދަނީ ބާރުވެރިކަން ލިބުނު ކަމުގައި ވިޔަސް ރައްޔިތުންނަށް އެކަމުގެ ފޮނި މީރުކަން ނުލިބޭކަމަށެވެ.\n1 ދުވަސް ކުރިން 47 0\n2 ދުވަސް ކުރިން 2109 0


Ruimakee Heeves Nukuraa Fadha Faidhaahuri Kameh ރުއިމަކީ ހީވެސްނުކުރާފަދަ ފައިދާހުރި ކަމެއް – Huvadhoo News Ruimakee Heeves Nukuraa Fadha Faidhaahuri Kameh Huvadhoo News\nރުއިމަކީ ހީވެސްނުކުރާފަދަ ފައިދާހުރި ކަމެއް\nރުއިމަކީ އިންސާނާގެ ތަބީއަތުގައި ހަރުލާފައި ހުންނަ ތަފާތު ސިފައެކެވެ. ގިނަމީހުންނަށް ހީވެފައި އޮންނަނީ ރުއިމާއި ގުޅިފައިވަނީ ހިތާމަޔާއެވެ. ރޮވެނީ ދެރަވާ ކަމެއް ދިމާވުމުން ނުވަތަ ދެރަވާ ކަހަލަ ބަހެއް މީހަކު ބުނުމުންކަމަށެވެ. އެހެނަސް އެއީ ކުށްހީއެކެވެ.\nބައެއްފަހަރު މާބޮޑަށް އުފާވުމުން ވެސް ރޮވޭ މީހުން މަދެއް ނޫނެވެ. މިސާލަކަށް ބުނާ ނަމަ ފުރަތަމަ ފަހަރަށް ދަރިފުޅު ފެނުމުން ނުވަތަ ގިނަ ދުވަސްތަކެއް ވަންދެން ނުފެނި ހުރި ރަހްމަތްތެރިއަކާ ބައްދަލު ވުމުން އުފަލުން ގޮސް ރޮވޭ މީހުންވެސް އުޅެއެވެ.\nރުއިމަކީ ހަށިގަނޑަށް ވަރަށް ފައިދާހުރި ކަމެކެވެ. އެހެންނަމަވެސް މިކަން ދަންނަނީ ވަރަށް މަދު ބަޔެކެވެ. “މިކަރުނަ ތިކިތަކުން ވަނީ ކޮން ފައިދާ އެއް ބާއޭ، މިއީ ހުސް ގެއްލުންދޭ ކަމެކޭ” ހިތަށް އަރާފަ ރުއިން ހުއްޓާލާ މީހުންވެސް އުޅެއެވެ. އެކަމަކު ޙަޤީޤަތުގައި ރުއިމުގެ ސަބަބުން ހަށިގަނޑަށް އެތައް ފައިދާއެއްކުރެއެވެ.\nފުރަތަމަ ކަމަކަށް، ކަމަކާއި މާބޮޑަށް ހިތް ދަތިވެ ފިކުރު ބޮޑު ވެގެން ރޮވުމުން، ހަށިގަނޑުން އެހުރިހާ ފިކުރުތަކެއް ބޭރުވާނެއެވެ. އަދި ލޮލުގެ ކަޅި ސާފުވެ ލޮލަށް ކޮނެމެވެސް ވަރަކަށް އަރާމުކަން ލީބޭނެ ކަމަށް އެމެރިކަން ސައިކޮލޮޖިކަލް އެސޯސިއޭޝަނުން 2014 ވަނަ އަހަރު ޝާޢިއު ކުރި އާޓިކަލް އެއްގައި ބުނެފައިވެއެވެ. ނަމަވެސް ނިދުމުގެ ކުރިން ކަރުނަތަށް ފުހެލާ މޫނު ދޮވެލައިގެން ނިދުން ބުއްދިވެރި އެވެ. އެހެންނޫނީ މާބޮޑަށް ރުއިމުގެ ސަބަބުން ލޯކައިރި ހުންނާނީ ފުއްޕާފައެވެ.\nރުއިމުގެ ސަބަބުން ކަންކަމާއި މެދު ގޯސްކޮށް ވިސްނާ ވިސްނުންތަށް ފިލައިގެން ގޮސް ކަންތައްތަކާއި މެދު ރަނގަޅަށް ވިސްނި، ދިމާވެފައިވާ ކަންކަމަށް އަމިއްލައަށް ހައްލެއްވެސް ހޯދަން ފަސޭހަ ވެގެން ދެއެވެ.\nމީގެ އިތުރުން، ހިތް ފުރެންދެން ރޯލުމުން ތިމާމީހާ ގެ މޫޑުވެސް ރަނގަޅުކޮށްދީ ހިތްހަމަޖެހެއެވެ. ސިއްޙީ ގޮތުން ބަލާނަމަ ބެކްޓީރިއާތަށް މަރާލާ ހަށިގަނޑުގެ ދިފާއީ ނިޒާމުވެސް ވަރުގަދަ ކޮށްދެއެވެ. ބައެއް ފަހަރު ބޭރު ކުރަން ބޭނުންވެފަ ހުންނަ ނަމަވެސް ބޭރު ނުކުރެވި ހުންނަ ބައެއް އިހުސާސްތަށް ރުއިމުގެ ސަބަބުން ފަސޭހައިން ބޭރުކުރެވެއެވެ. މިއީ ވެސް ރުއިމުގެ ސަބަބުން ލިބޭ ފައިދާ އެކެވެ.\nއެހެން ކަމުން ރުއިމަކީ ޙަޤީޤަތުގައި އާދައިގެ ކަމެއްގެ އިތުރުން ބައެއް ފަހަރު ވަރަށް ފައިދާ ހުރި ކަމެކެވެ. އަދި މިއީ ލަދު ގަންނަން ޖެހޭ ކަމެއް ވެސް ނޫނެވެ.


Nilandhoo Sihhee marukazugai laboratry eh gaaimu kurumah ebbas vumeggai soikoffi - AO News\nނިލަންދޫ ސިއްޙީ މަރުކަޒުގައި ލެބޯޓަރީއެއް ގާއިމްކުރުމަށް އެއްބަސްވުމުގައި ސޮއިކޮށްފި\nނިލަންދޫ ސިއްހީ މަރުކަޒު\nގއ. ނިލަންދޫ ސިއްޙީ މަރުކަޒުގައި ލެބޯޓަރީ ގާއިމް ކުރުމަށް މިނިސްޓްރީ އޮފް ހެލްތާއި ގއ. ނިލަންދޫ ކައުންސިލް އާއި ދެމެދު އެއްބަސްވުމެއްގައި ސޮއިކޮށްފިއެވެ.\nގއ. ނިލަންދޫ ކައުންސިލް ރައީސް ނާސިހް އިބްރާހިމް “އޭއޯ ނިއުސް” އަށް މަޢުލޫމާތު ދެމުން ވިދާޅުވީ، ލެބޯޓަރީ އެއް ނެތުން މީ ނިލަންދޫ ރައްޔިތުންގެ ވަރަށް ބޮޑު ޝަކުވާއެއް ކަމަށެވެ. އެހެންކަމުން، މިއީ ނިލަންދޫ ރައްޔިތުންނަށް ލިބިގެންދާނެ ވަރަށް ބޮޑު އުފަލެއް ކަމަށާއި އަދި ނިލެންދޫ ތަރައްގީ އަށް އެޅިގެންދާނެ ވަރަށް ބޮޑު ބިންގަލެއް ކަމަށް ނާސިހް ވިދާޅުވިއެވެ.\nއިތުރަށް މަޢުލޫމާތު ދެމުން ނާސިހް ވިދާޅުވީ، ލެބޯޓަރީ އެއް ނެތުމުގެ ސަބަބުން އުމުރުން ދުވަސްވި މީހުންނާއި އަދި ބަލި މީހުންވެސް ޓެސްޓެއް ހަދާ ކަމަށްވާނަމަ އެ ޙިދުމަތް ހޯދުމަށް ދާންޖެހެނީ ވިލިނގިއްޔަށް ކަމަށާއި އަދި ލެބޯޓަރީ ނެތުމުގެ ސަބަބުން އެންމެ އެދެވިގެންވާ ގޮތަކަށް ސިއްޙީ މަރުކަޒުން ޚިދުމަތް ނުދެވޭ ކަމަށެވެ. އެހެންކަމުން، މީ ދިގު އިންތިޒާރެއްގެ ނިމުން ކަމުގައި ނާސިހް ސިފަކުރެއްވިއެވެ.\nއަތޮޅު ތެރޭގެ 16 ރަށެއްގައި ސިއްޙި ނިޒާމު ހަރުދަނާ ކުރުމަށް 45 މިލިއަން ރުފިޔާގެ ޕްރޮޖެކްޓްތަކެއްގެ މަސައްކަތް ރަށްރަށުގެ ކައުންސިލްތަކާއި ޙަވާލު ކުރުމުގެ މަސައްކަތް މިނިސްޓްރީ އޮފް ހެލްތު އިން ފަށާފައިވާއިރު، ގއ. ވިލިނގިލީގެ އަތޮޅު ހޮސްޕިޓަލްވެސް އެ ރަށު އެހެން ބިމެއްގައި ޒަމާނީ ފެންވަރަށް އިމާރާތް ކުރަންވެސް ވަނީ ނިންމައިފައިވެއެވެ.\nފުވައްމުލަކުގެ ދަނޑުވެރިންނަށް ގއ. ނިލަންދޫއިން ދަނޑުބިން ދޫކުރުމުގެ އެއްބަސްވުމެއްގައި ސޮއިކޮށްފި


Azimaage shareeai aadhihthaah thaavalkohfi – Iru\nކުރީގެ އެޓާރނީ ޖެނެރަލް އަދި ކުރީގެ ލީގަލް އެފެއާރޒް މިނިސްޓަރުކަން ކުރެއްވި ޢާއިޝަތު އާޒިމާ ޝަކޫރުގެ މައްޗަށް އުފުލާފައިވާ މަނީ ލޯންޑްރިންއަށް މަގުފަހިކޮށްދިނުމުގެ ދަޢުވާގެ އަޑުއެހުމެއް އާދިއްތަ ދުވަހަށް ތާވަލް ކޮށްފިއެވެ.\nއާޒިމާގެ މައްޗަށް އުފުލާފައިވަނީ ރަސްމީ އިދާރާއަކަށް ދޮގު މައުލޫމާތު ދިނުމުގެ ދައުވާ އާއި މަނީ ލޯންޑަރިންއަށް މަގުފަހިކޮށް ދިނުމުގެ ދައުވާ އެވެ. މި ދެ ދައުވާގެ އަޑުއެހުންތައް ކުރިއަށް ގެންދަނީ އެއްކޮށެވެ.\nމި ދެ މައްސަލައިގެ އަޑުއެހުމެއް އެންމެ ފަހުން ތާވަލުކޮށްފައިވަނީ މިދިޔަަ މަހުގެ 27 ވަނަ ދުވަހަށެވެ. އެ ދުވަހުގެ އަޑުއެހުން ކުރިއަށް ގެންދެވިފައިނުވަނީ އާޒިމާގެ ސިއްހީ ހާލުކޮޅު ހުރި ގޮތުން ޑޮކްޓަރަށް ދައްކަން ދާން ޖެހުމާއި ގުޅިގެންނެވެ.\nއާދީއްތަ ދުވަހު ބާއްވާ އާޒިމާގެ ޝަރީއަތުގެ އަޑުއެހުން އޮންނާނީ އެ ދުވަހުގެ މެންދުރު 1:30 ގައެވެ.\nފުލުހުން ތުހުމަތުކުރާ ގޮތުގައި އާޒިމާ މަގުފަހިކޮށްދީފައިވަނީ ކުރީގެ ރައީސް އަބްދުﷲ ޔާމީންއަށް ތުހުމަތު ކުރެވޭ މަނީ ލޯންޑްރިންގެ މައްސަލާގައެވެ. މި މައްސަލަތަކުގެ ތަހުގީގަށް ޔާމީން އާއި އާޒިމާ މީގެކުރިން އެތަށް ފަހަރެއްގެ މަތިން ވަނީ ފުލުހަށް ހާޒިރުކޮށް ސުވާލުކޮށްފައެވެ.\nއެގޮތުން ޕީޖީ އޮފީހުން ވަނީ ޔާމީންގެ މައްޗަށް މަނީ ލޯންޑަރިންގގެ ދައުވާ އުފުލާފައެވެ. އެ ދައުވާ މިދިޔަ އަހަރުގެ ފަހުކޮޅު ސާބިތުވެ ޔާމީން މިހާރު ގެންދަވަނީ ފަސް އަހަރުގެ ޖަލު ހުކުމެއް ތަންފީޒު ކުރައްވަމުންނެވެ. އެ ހުކުމް ޔާމީންގެ ފަރާތްޕުޅުން ހައިކޯޓުގައި އިސްތިއުނާފް ކުރެއްވިއިރު އެ މައްސަލަ މިހާރު އޮތީ ހުކުމާއި ހަމައަށް ގޮސްފައެވެ.


SunOnline: India in 61 rashehgai alhaa gym thah rasmeekoh havaalu koffi\nއިންޑިއާއިން 61 ރަށެއްގައި އަޅާ ޖިމްތައް ރަސްމީކޮށް ހަވާލުކޮށްފި\nޢަބްދުﷲ އައިމަން 13 Jul 2020, 17:54\nއިންޑިއާގެ ސަރުކާރުން ހިލޭ އަޅައިދޭ 61 އައުޓްޑޯރ ޖިމް ރަސްމީކޮށް ދިވެހި ސަރުކާރާއި ހަވާލު ކުރުމަށް ބޭއްވި ރަސްމިއްޔާތުގެ ތެރެއިން --- ސަން ފޮޓޯ/ ފަޔާޒު މޫސާ\nސަރުކާރުގެ ވައުދުތަކުގެ ތެރޭގައި ހިމެނޭ "ދުޅަހެޔޮ ހަށިހެޔޮ" ސިއްހަތެއްގައި ރައްޔިތުން ބޭތިއްބުމުގެ ސިޔާސަތުގެ ތެރޭގައި ހިމެނިގެން އިންޑިއާގެ ސަރުކާރުގެ އެހީގައި ރާއްޖޭގެ 61 ރަށެއްގައި އެޅުމަށް ނިންމާފައިވާ އައުޓްޑޯ ޖިމުތަކަށް ބޭނުންވާ ސާމާނު ގެނެސް ރަސްމީކޮށް ދިވެހި ސަރުކާރާ ހަވާލު ކޮށްފި އެވެ.\nގައުމީ ފުޓުބޯޅަ ސްޓޭޑިއަމް، ގަލޮޅު ދަނޑުގައި މިއަދު ހަވީރު އޮތް ރަސްމިއްޔާތުގައި ރާއްޖޭގެ 61 ރަށެއްގައި އަޅާ ފެންވަރު ރަނގަޅު ޖިމުތަކުގެ ސާމާނުތައް ހަވާލުކޮށްދެއްވީ އިންޑިއާގެ ސަރުކާރުން ރާއްޖެއަށް ކަނޑައަޅާފައި ހުރި ސަފީރު ސަންޖޭ ސުދީރު އެވެ.\nމިއަދުގެ މި ރަސްމިއްޔާތު ޝަރަފުވެރި ކޮށްދެއްވީ ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު އެވެ. މީގެ އިތުރުން ޔޫތް އެންޑް ސްޕޯޓްސް މިނިސްޓަރު އަހުމަދު މަހްލޫފްއާއި، ފޮރިން މިނިސްޓަރު އަބްދުﷲ ޝާހިދުގެ އިތުރުން ރައްޔިތުންގެ މަޖިލީހުގެ މެމްބަރުން ވެސް ވަނީ ބައިވެރިވެ ވަޑައިގެންފަ އެވެ.\nއިންޑިއާ ސަރުކާރުގެ އެހީގައި 61 ރަށެއްގައި ހަދާ އައުޓްޑޯ ޖިމަށް ބޭނުންވާ ސާމާނު ގެނައުމަށް ޔޫތު މިނިސްޓްރީއިން ހަވާލުކުރި ސްޕޯޓްސް ކޯޕަރޭޝަނާ އެކު އެއްބަސްވުމުގައި ސޮއި ކުރީ މިދިޔަ އަހަރުގެ ސެޕްޓެމްބަރު މަހުގެ ތިންވަނަ ދުވަހު އެވެ.\nމި އެއްބަސްވުމުގެ އަގަކީ ގާތްގަނޑަކަށް ނުވަ ވަރަކަށް މިލިއަން ރުފިޔާ ކަމަށާއި، ޖިމްގެ ސާމާނު ރާއްޖެ ގެނެސް އަތުރާ ނިންމާލުމަށް އިތުރަށް 20 މިލިއަން ރުފިޔާ ހޭދަވާނެ ކަމަށް މިނިސްޓްރީން ވަނީ ކުރިން ބުނެފަ އެވެ. މި ހުރިހާ ޚަރަދެއް ވެސް ކުރާނީ އިންޑިއާ ސަރުކާރުންނެވެ.\nމިއަދުގެ ރަސްމިއްޔާތުގައި ވާހަކަ ދައްކަވަމުން ފޮރިން މިނިސްޓަރު އަބްދުﷲ ޝާހިދު ވިދާޅުވީ، މިކަމުން ދޭހަވަނީ ރައީސް އިބްރާހިމް މުހައްމަދު ސޯލިހުގެ ސަރުކާރުން ހަށިހެޔޮ ދުޅަހެޔޮ ރައްޔިތުންތަކެއް ބިނާ ކުރުމަށް ކުރަމުންގެންދާ މަސައްކަތް ކަމަށާއި، އަދި ދިވެހި ސަރުކާރުން ރައްޔިތުންނާއި ވީހާވެސް ގާތުން ކުރަމުން ގެންދާ މަސައްކަތްތަކާއި ޕްރޮޖެކްޓް ތަކުގައި އިންޑިއާގެ ސަރުކާރުން ވެދެއްވާ އެހީތެރިކަން ކަމަށެވެ.\n"އަޅުގަނޑުމެންގެ އުންމީދަކީ މިއަދު ހަދިޔާ މިކުރެވޭ 61 ޖިމް ރަށްރަށުގައި ގާއިމްވެ، ރާއްޖޭގެ ރައްޔިތުންނަށް އޭގެ ބޭނުން އަވަހަށް ހިފޭނެ ގޮތަކަށް މަސައްކަތްތައް ރޭވިގެން ދިއުން،" ޝާހިދު ވިދާޅުވި އެވެ.\nއިންޑިއާގެ ސަފީރު ސަންޖޭ ސުދީރު ވިދާޅުވީ މިކަމަކީ މީގެ ދެ އަހަރު ކުރިން އިންޑިއާގެ ބޮޑުވަޒީރު ނަރެންދުރަ މޯދީ ރާއްޖެއަށް ކުރެއްވި ދަތުރުފުޅުގައި ހަމަޖެހިގެން ދިޔަ ކަމެއް ކަމަށާއި، އެ ދަތުރު ފުޅުގައި 80 މިލިއަން ޑޮލަރުގެ ބޮޑެތި ޕްރޮޖެކްޓްތަކާއި 8 މިލިއަން ރުފިޔާގެ ކުދި ޕްރޮޖެކްޓްތަކެއް ރާއްޖެއަށް ހަދިޔާ ކުރައްވަން ނިންމެވި ކަމަށެވެ.\nމިއަދުގެ ރަސްމިއްޔާތުގައި މިނިސްޓަރު މަހްލޫފް ވިދާޅުވީ މިއަދަކީ ރާއްޖެއާއި އިންޑިއާއާ ދެމެދު އޮތް ގުޅުން އިތުރަށް ވަރުގަދަ ވެގެން ދިޔަ ދުވަހެއް ކަމަށާއި، އިންޑިއާއިން މިހާރު ވެސް ރާއްޖޭގެ ކުޅިވަރު ކުރިއެރުވުމަށް ކުރަމުންދާ ގިނަ ކަންކަމަށް ޝުކުރު ދަންނަވާ ކަމަށެވެ.\nއެ ރަސްމިއްޔާތުގެ ޝަރަފުވެރި މެހެމާން ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވެސް ވަނީ ރާއްޖެއާއި އިންޑިއާއާ ދެމެދު ޒަމާންވީ ގުޅުމުގެ މައްޗަށް ވާހަކަ ދައްކަވާފަ އެވެ. އަދި ކުރީ ސަރުކާރުގެ ފަސް އަހަރުގައި އިންޑިއާއާއި ރާއްޖެއާ ދެމެދު އޮތް ގުޅުން ހީނަރުވީ ކަމަށް ދެކެވުނު ނަމަވެސް އެއީ ކުށްހީއެއް ކަމަށާއި، ރާއްޖޭގެ ރައްޔިތުންނަށް އިންޑިއާގެ ގުޅުމާއި ނުލައި ދިރިއުޅެން އުނދަގޫވާނެ ކަމަށް އޭނާ ވިދާޅުވި އެވެ.


ކޯވިޑް-19: އޭޑީކޭގެ ލެބް ޓެސްޓް ރިޕޯޓާއި އެމްއާރްއައި އާއި ސީޓީ ސްކޭން ރިޕޯޓް ފޯނަށް ލިބޭގޮތް ހަދަނީ ކޯވިޑް-19: އޭޑީކޭގެ ލެބް ޓެސްޓް ރިޕޯޓާއި އެމްއާރްއައި އާއި ސީޓީ ސްކޭން ރިޕޯޓް ފޯނަށް ލިބޭގޮތް ހަދަނީ\nކޯވިޑް-19: އޭޑީކޭގެ ލެބް ޓެސްޓް ރިޕޯޓާއި އެމްއާރްއައި އާއި ސީޓީ ސްކޭން ރިޕޯޓް ފޯނަށް ލިބޭގޮތް ހަދަނީ\nއޭޑީކޭ އެހޮސްޕިޓަލުން ހަދާ ލެބޯރެޓަރީ ޓެސްޓްތަކުގެ ރިޕޯޓުތަކާއި އެމްއާރްއައި އާއި ސީޓީ ސްކޭންތަކުގެ ރިޕޯޓް އެމީހެއްގެ ފޯނަށް ލިބޭނެ އިންތިޒާމު ހަމަޖައްސައިފިއެވެ. އޭޑީކޭ ހޮސްޕިޓަލުގެ މެނޭޖިންގ ޑިރެކްޓަރ އަޙުމަދު އަފްއާލް ވިދާޅުވީ މިގޮތަށް ނިންމީ މިދުވަސްވަރު ހޮސްޕިޓަލަށް މީހުން ދާ ނިސްބަތް މަދުކުރުމުގެ މަގުސަދުގައިކަމަށެވެ.\nޕީއެސްއެމް ނިއުސްއަށް މަޢުލޫމާތުދެއްވަމުން މެނޭޖިންގ ޑިރެކްޓަރ އަފްއާލް ވިދާޅުވީ އޭޑީކޭއިން ހަދާ ލެބޯރެޓަރީ ޓެސްޓްތަކުގެ ރިޕޯޓާއި އެމްއާރްއައި އާއި ސީޓީ ސްކޭންގެ ރިޕޯޓްތަކުގެ ތެރެއިން ވަގުތުން ނަތީޖާ ނުލިބޭ ރިޕޯޓުތައް މިއަދުން ފެށިގެން އެމީހެއްގެ ފޯނަށް ލިބޭނެ އިންތިޒާމު މިހާރު ހަމަޖައްސާފައިވާކަމަށެވެ. އަފްއާލް ވިދާޅުވީ މިޚިދުމަތް ހޯދާ ފަރާތްތަކުން ރިޕޯޓުތައް ބޭނުންވަނީ ސޯޝަލް މީޑިއާގެ ކޮން ވަޞީލަތެއް މެދުވެރިކޮށްތޯ ބެލުމަށްފަހު އެމީހެއްގެ ފޯނަށް ލިންކެއް އަންނާނެކަމަށެވެ. އަދި އެމީހެއްގެ ފޯނަށް ޕާސްވޯޑު ވަކިން އެސްއެމްއެސް މެދުވެރިކޮށް ދާނެކަމަށެވެ. މިފަދަ ވަޞީލަތްތައް ބޭނުންކުރާއިރު މީހުންގެ ސިއްޙީ އަދި ޒާތީ ސިއްރު ރައްކާތެރިކުރުމަށްޓަކައި ހޮސްޕިޓަލުން ޚާއްސަ ސަމާލުކަމެއް ދެއްވާނެ ކަމަށް އަފްއާލްވިދާޅުވިއެވެ.\nކޯވިޑް-19 އިން ރައްކާތެރިވުމުގެ ގޮތުން ހޮސްޕިޓަލަށް މީހުން އައުން ވީހާވެސް ބޮޑަށް މަދުކުރުމަށް އޭޑީކޭއިން އަންނަނީ މަސައްކަތްތަކެއް ކުރަމުންނެވެ. އެގޮތުން ހުމާ ރޯގާގެ އަލާމާތްތައް ހުންނަ މީހުންނަށް ޚާއްސަކޮށްގެން އޮންލައިން ފްލޫ ކްލިނިކް ޚިދުމަތް ދޭން އެހޮސްޕިޓަލުންވަނީ ފަށާފައެވެ.\nމިހާރު މަސައްކަތްކުރަމުން އަންނަނީ އިތުރު އޮންލައިން ސްޕެޝަލިސްޓް ކްލިނިކެއްގެ ޚިދުމަތް ފެށުމަށްކަމަށް އަފްއާލް ވިދާޅުވިއެވެ. މިޚިދުމަތަކީ ޢުމުރުން ދުވަސްވީ މީހުންނާއި ދިގުމުއްދަތަކަށް ބޭސް ބޭނުންކުރާ މީހުން ހޮސްޕިޓަލަށް ދިއުން ވީހާވެސް ބޮޑަށް މަދުކުރުމަށްޓަކައި ފަށާ ޚިދުމަތެއްކަމަށް އަފްއާލް ވިދާޅުވިއެވެ. މިއީވެސް އޮންލައިންކޮށް ވީޑިއޯ އާއި އޯޑިއޯކޮށް ކުރިއަށްގެންދާ ކޮންސަލްޓޭޝަނެއްކަމަށް އަފްއާލް ވިދާޅިވިއެވެ. އަދި މިޚިދުމަތަށް ކޮންސަލްޓޭޝަން ފީއެއް ނަގާނެކަން ފާހަގަކުރައްވާ އަފްއާލް ވިދާޅުވީ މިޚިދުމަތް އާސަންދައިން ކަވަރކުރާނެކަމަށެވެ.\nއޮންލައިން ފްލޫ ކްލިނިކްގެ ޚިދުމަތާއި ބެހޭގޮތުން އަފްއާލް ވިދާޅުވީ ދުވާލަކަށް ސަތޭކައަށްވުރެ ގިނަ މީހުންނަށް ޚިދުމަތް ދެމުން އަންނައިރުވެސް ވޭތުވެދިޔަ ދެ ދުވަސްތެރޭގައި ހުމާ ރޯގާގެ އަލާމާތްތައް ހުންނަ މީހުން ހޮސްޕިޓަލަށް އަންނަމުން ދާކަން އަފްއާލް ފާހަގަކުރެއްވިއެވެ. އަދި މދުވަސްވަރު ހޮސްޕިޓަލަށް ނުގޮސް އޮންލައިން ފްލޫ ކްލިނިކް ނުވަތަ ފްލޫއަށް ޚާއްސަކޮށްގެން ޤާއިމުކޮށްފައިވާ ކްލިނިކްތަކަށް ދިޔުމަށް އަފްއާލްވަނީ އިލްތިމާސްކުރައްވާފައެވެ.


މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖެނުއަރީ 23 ވާ ބުދަ ދުވަހުގެ 14:00 ގެ ކުރިން، ފުނަދޫ ސްކޫލު އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް admin@funadhooschool.edu.mv މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޖެނުއަރީ 24 ގައި ފުނަދޫ ސްކޫލުގައެވެ. ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n08 ޖުމާދަލްއޫލާ 1440


ގއ. އަތޮޅު ކައުންސިލް ސަސްޕެންޑްކުރުން ކުށްވެރިކުރަން – Maldivian Democratic Party\n14 ޑިސެމްބަރު 2017\nގއ. އަތޮޅު ކައުންސިލް ސަސްޕެންޑްކުރުން ކުށްވެރިކުރަން\nއިންޑިޔާއިން ދިވެހިރާއްޖެއަށް ކަނޑައަޅުއްވާފައިވާ ސަފީރު ހުވަދު އަތޮޅު އުތުރުބުރިއަށް ކުރެއްވި ދަތުރުފުޅުގައި އެ އަތޮޅު ކައުންސިލްގެ މެންބަރުންނާ ބައްދަލުކުރެއްވުމާ ގުޅިގެން މުޅި ކައުންސިލް އެއްކޮށް3މަސް ދުވަހަށް ސަސްޕެންޑްކުރުމަކީ ރައްޔިތުންގެ ތާޢީދު ސަރުކާރަށް ގެއްލުމުން މުޅި ނިޒާމު މުށުތެރެއަށްލުމަށް ކުރައްވާ ޚުދުމުހުތާރު ކަމެއް ކަމުގައި ދިވެހިރައްޔިތުންގެ ޑިމޮކްރަޓިކް ޕާޓީން ދެކެމެވެ.\nރައްޔިތުންގެ ބޮޑު އަޣްލަބިއްޔަތާއެކު އިންތިޚާބުވެފައިވާ ކައުންސިލަރުންގެ ހުރިހާ ކަމެއް ގަދަ ބާރުން ހިފެހެެއްޓުމުގެ އެއްވެސް ޤާނޫނީ ބާރެއް ލޯކަލް ގަވަރމަންޓް އޮތޯރިޓީއަށް ލިބިދީފައިނުވާކަން ފާހަަގަ ކުރަމެވެ. އެހެންކަމުން އެލްޖީއޭއިން މިހާރު އެ ކުރައްވަމުން ގެންދަވާ މަސައްކަތްތައް ހުއްޓާލުަމަށް ގޮވާލަމެވެ. އެ އޮތޯރިޓީގެ މިފަދަ ނިންމުންތަކުން ހާމަަވަނީ ޤާނޫނު އަސާސީގައި ބަޔާންކުރާފަދަ ލާމަރުކަޒީ ނިޒާމެއް ބިނާކުރުމުގެ ނިޔަތެއްވެސް ނެތް ކަމެވެ.\nރާއްޖޭގެ ޙާލަތު ބައްލަވައި، ދިވެހިރާއްޖެއަށް ބޭނުންވާ ކަންކަމުގައި އެހީތެރިވެދެއްވާ ބޭރުގެ ޤައުމުތަކުގެ ސަފީރުން ދިވެހިންގެ ޙާލަތާއި، މަސައްކަތްތައް ބައްލަވާލެއްވުމަކީ ރާއްޖެއަށާއި ދިވެހިންނަށް އެކަމުގެ މަންފާ ލިބިގެންދާނެ ކަމެކެވެ. ވަކިން ޙާއްސަކޮށް ކައުންސިލަރުންނާ ބައްދަލުކުރެއްވުމުން ރަށު ތަރައްޤީގެ ކަންކަން ގާތުން ދެނެގަނެވޭނެއެވެ. އެހެންކަމުން ކައުންސިލަރުންނާ ސަފީރުންނާ ގުޅުން ބަދަހިވުމަކީ މުހިއްމު ކަމެއް ކަމުގައި މި ޕާޓީން ދެކެމެވެ. އަދި ހާމަކަން ބޮޑު ގޮތުގައި ރާއްޖޭގެ ރަށްރަށުގެ ޙާލަތާ ގުޅޭ މައުލޫމާތު ބޭރުގެ ޤައުމުތަކަށް ލިބިގެންދާނެ ކަމެއް ކަމުގައިވެސް ދެކެމެވެ. އެހެންކަމުން އެފަދަ ގުޅުންތައް ބަދަހިކުރުމަށް ފުރުޞަތު ދިނުމަކީ މައި ސަރުކާރުގެ ޒިންމާއެކެވެ. އަދި ސަރުކާރުން މިފަދަ ކަންކަމަށް ނުފޫޒު ފޯރުވައި ރައްޔިތުންނަށް ހުޅުވޭ މިފަދަ މުހިއްމު ދޮރުތައް ބަންދުކުރުމަކީ ކަންބޮޑުވާ ކަމެކެވެ.\nކައުންސިލަރުންނަކީ ރައްޔިތުން އިންތިޚާބުކޮށްފައިވާ މަންދޫބުން ކަމުގައިވީހިނދު، އެކައުންސިލަރުންގެ ޤާނޫނީ ޒިންމާ އަދާކުރުަމަށް ދައުލަތުގެ މުަވައްސަސާތަކުން ޖާގަ ދިނުމަށް ގޮވާލަމެވެ. އަދި މިހާރުން މިހާރަށް ގއ. އަތޮޅު ކައުންސިލަރުންގެ ސަސްޕެންޝަން އުވާލައި މިފަދަ ނޭއްގާނީ ކަންކަމުން ލޯކަލް ގަވަމަންޓް އޮތޯރިޓީ ދުރުވުމަށް ގޮަވާލަމެވެ.\nތާރީޚް: 14 ޑިސެމްބަރ 2017


Afghan inthihaabu: Hamalaadheythee vote laan nukunna meehun madhu\nއަފްޣާން އިންތިހާބު: ހަމަލާދޭތީ ވޯޓުލާން ނުކުންނަ މީހުން މަދު\nވޯޓުލާ މަރުކަޒުތަކަށް އަމާޒުކޮށް ހަމަލާދޭނެ ކަމަށް ތަލިބާނުން އިންޒާރުދީފައިވާތީ، ސަލާމަތީ ކަންކަން ބަލަހައްޓަން އެތަކެއް ހާސް ސިފައިންނެއް ދަނީ ހަރަކާތްތެރި ވަމުން -- ފޮޓޯ: ގެޓީ އިމެޖަސް\nކާބުލް (ސެޕްޓެމްބަރު 29) - ސަލާމަތީ ގޮތުން ވަރުގަދަ ފިޔަވަޅުތަކާއެކު އަފްޣާނިސްތާނުގެ ރިޔާސީ އިންތިހާބުގައި ވޯޓުލުން ކުރިއަށްދާއިރު، ވޯޓުލާ މައުކަޒުތަކަށް އަމާޒުކޮށް ހަމަލާތައް ދެމުންދާތީ، ވޯޓުލާން ނުކުތް މީހުންގެ އަދަދު ދަށް ކަމަށް އެގައުމުގެ އިލެކްޝަންސް ކޮމިޝަނުން ބުނެފި އެވެ.\nވޯޓުލާ މަރުކަޒުތަކަށް އަމާޒުކޮށް ހަމަލާދޭނެ ކަމަށް އެ ގައުމުގައި ހަރަކާތްތެރިވާ ހަނގުރާމަވެރި ޖަމާއަތެއް ކަމުގައިވާ ތަލިބާނުން އިންޒާރުދީފައިވާތީ، ސަލާމަތީ ކަންކަން ބަލަހައްޓަން އެތައް ހާސް ސިފައިންނެއް ދަނީ ހަރަކާތްތެރި ވަމުންނެވެ.\nނަމަވެސް، ވޯޓުލާ މަރުކަޒުތަކަށް އަމާޒުކޮށް މިހާރުވެސް ހަމަލާތައް ދީފައިވާއިރު، އެ ހަމަލާތަކުގައި ހަތަރު މީހުން މަރުވެ، 80 އަށް ވުރެ ގިނަ މީހުން ވަނީ ޒަހަމްވެފަ އެވެ.\nދެ ފަހަރެއްގެ މަތިން ފަސް ކުރުމަށްފަހު، އިއްޔެ ހެނދުނު ވޯޓުލުން ފަށާފައިވަނީ އެމެރިކާ އިސްވެ ތަލިބާނާއެކު މަޝްވަރާ ކުރަމުން ދިޔަ ސުލްހައިގެ އެއްބަސްވުން ފެއިލްވެފައި ވަނިކޮށެވެ.\nބޮޑެތި ގޮންޖެހުންތަކެއް ކުރިމަތިވެފައިވާ އަފްޣާނިސްތާނުގެ ރައީސް ކަމަށް 15 ކެންޑިޑޭޓުން ކުރިމަތިލައްވާފައިވާވީ ނަމަވެސް، މި އިންތިހާބު ސިފަކޮށްފައި ވަނީ މިހާރުގެ ރައީސް އަޝްރަފް ޣަނީ އާއި ޗީފް އެގްޒެކެޓިވް އަބްދުﷲ އަބްދުﷲ ގެ ކުރިމަތިލުމެއްގެ ގޮތުގަ އެވެ.\nމި އިންތިހާބުގައި 9.5 މިލިއަން މީހުންނަށް ވޯޓުލުމުގެ ހައްގު ލިބިގެންވާއިރު، އޭގެ ތެރޭގައި 3.3 މިލިއަން އަންހެނުން ހިމެނެ އެވެ.\nއިންތިހާބުގައި ވާދަކުރާ ކެންޑިޑޭޓަކަށް 50 ޕަސަންޓަށް ވުރެ ގިނައިން ވޯޓު ނުލިބިއްޖެނަމަ، އެންމެ ގިނައިން ވޯޓު ލިބޭ ދެ ކެންޑޭޓެއްގެ މެދުގައި ދެވަނަ ބުރެއް ބާއްވާނެ އެވެ.\nފުރަތަމަ ބުރުގެ ވަގުތީ ނަތީޖާ އޮކްޓޯބަރު 17 ގައި އިއުލާނު ކުރުމަށް ހަމަޖެހިފައިވާއިރު، ދާއިމީ ނަތީޖާ އިއުލާނު ކުރެވޭނީ ނޮވެމްބަރު7ގައި ކަމަށް އެގައުމުގެ އިލެކްޝަންސް ކޮމިޝަނުން ވަނީ ލަފާކޮށްފަ އެވެ.\nއަފްޣާނިސްތާނު: ބޮމުގެ ހަމަލާއެއްގައި ނޫސްވެރިއަކު މަރުވެއްޖެ\nއަފްޣާންގައި ހަމަލާދީ ނަމާދަށް ތިބި ބަޔަކު މަރާލައިފި\nއަފްޣާނުގެ ވެރިކަން ޣަނީ އާއި އަބްދުﷲއަށް ބަހައިފި


Criminal Court Ge Is Gaazee Kamuge Magaamah Kurimathi Lumah Hulhuvaalaifi | Hathaavees\nކްރިމިނަލް ކޯޓު: ފޮޓޯ / ރާއްޖެ އެމްވީ\nކްރިމިނަލް ކޯޓުގެ އިސްގާޒީ ކަމުގެ މަގާމަށް ކުރިމަތިލުމުގެ ފުރުސަތު ޖުޑީޝަލް ސާވިސް ކޮމިޝަން (ޖޭއެސްސީ) އިން ހުޅުވާލައިފިއެވެ.\nޖޭއެސްސީ އިން ކޮށްފައިވާ އިއުލާނެއްގައި މިއަދު ބުނީ އެ މަގާމަކީ މިވަގުތު ކްރިމިނަލް ކޯޓުގައި ތިއްބެވި ފަނޑިޔާރުންނަށް ހުޅުވާލާފައިވާ ފުރުސަތެއް ކަމަށެވެ.\nޖޭއެސްސީ އިން ބުނީ އެ މަގާމަށް ހަމަޖައްސާ ބޭފުޅަކަށް މުސާރައިގެ ގޮތުގައި 31،000 ރުފިޔާ ލިބިގެންދާނެއެވެ. އަދި ލިވިން އެލެވަންސްގެ ގޮތުގައި 15،000 ރުފިޔާ ލިބިގެންދާނެއެވެ. ރިސްކް އެލެވަންސެއްގެ ގޮތުގައި 3،300 ރުފިޔާ ލިބިގެންދާނެއެވެ.\nމީގެއިތުރުން ދިވެހިރާއްޖޭގެ ފަނޑިޔާރުންގެ ގާނޫނުގައިވާ ގޮތުގެމަތީން ރައްޔިތުންގެ މަޖިލީހުން ކަނޑައަޅާފައިވާ ގޮތުގެމަތީން މެޑިކަލް އެލަވަންސް ވެސް ލިބިގެން ދާނެއެވެ. ރައްޔިތުންގެ މަޖިލީހުން ކަނޑައަޅާފައިވާ ގޮތުގެ މަތިން ފޯނު އެލަވަންސްވެސް ލިބޭނެ ކަމަށާއި މި މަގާމަށް ކުރިމަތިލާ ފަރާތަކީ ކްރިމިނަލް ކޯޓުގެ ފަނޑިޔާރުކަމުގެ މަގާމު އަދާކުރަމުން ގެންދާ ފަރާތަކަށް ވާންވާނެ ކަމަށް ޖޭއެސްސީ އިން ކޮށްފައިވާ އިއުލާނުގައި ބުނެފައިވެއެވެ.\nމި މަގާމަށް ކުރިމަތިލުމުގެ ސުންގަޑި އަކީ އަންނަ މަހުގެ 6ވަނަ ދުވަހުގެ 13:00އެވެ. ކްރިމިނަލް ކޯޓުގެ އިސް ގާޒީ ކަމަށް ކުރިމަތިލާ ފަރާތްތައް ނެގުމުގައި އަމަލުކުރާނީ "ކޯޓުތަކަށް އިސް ފަނޑިޔާރުން އައްޔަނުކުރުމުގައި އަމަލުކުރާނެ ގޮތުގެ ގަވާއިދު" ގައިވާ ގޮތުގެމަތީން ކަމަށް ޖޭއެސްސީން ބުންޏެވެ.\nކްރިމިނަލް ކޯޓުގެ އިސް ގާޒީއަކަށް މީގެކުރިން ހުންނެވީ އަހުމަދު ހައިލަމްއެވެ. ނަމަވެސް ނަސްރުގެ ދުވަހު ކްރިމިނަލް ކޯޓުގެ ވައިބާ ގްރޫޕަކަށް ފޮނުވި މެސެޖަކާއި ގުޅިގެން ހައިލަމްގެ ސުލޫކީ މައްސަލައެއް ބަލާ އޭނާ މަގާމުން ވަކިކުރަން ޖޭއެސްސީން ނިންމިއެވެ. އަދި އޭގެކުރިން ހައިލަމް ވަނީ މަގާމުން އިސްތިއުފާ ދެއްވާފައެވެ.\nހައިލަމް މަގާމުން އިސްތިއުފާ ދެއްވުމުން ވަގުތީ ގޮތުން އެކޯޓު ހިންގެވުމާއި ހަވާލުކުރެއްވީ ގާޒީ އަލީ ރަޝީދަށެވެ. ނަމަވެސް އެމަނިކުފާނުވެސް މިހާރު ވަނީ ސުޕްރީމް ކޯޓުގެ ފަނޑިޔާރު ކަމަށް އައްޔަން ކުރައްވާފައެވެ. އެހެންކަމުން މިހާރު ކްރިމިނަލް ކޯޓު ވަގުތީ ގޮތުން ހިންގެވުމާއި ހަވާލުވެ ހުންނެވީ ގާޒީ އާދަމް މުހައްމަދުއެވެ.


!މާލެ އަތޮޅުގެ ތިން ފަޅެއްގައި ފްލޯޓިންގ އައިލެންޑް ތަރައްޤީކުރަނީ !މާލެ އަތޮޅުގެ ތިން ފަޅެއްގައި ފްލޯޓިންގ އައިލެންޑް ތަރައްޤީކުރަނީ\nމާލެ އަތޮޅުގެ ތިން ފަޅެއްގައި ފްލޯޓިންގ އައިލެންޑް ތަރައްޤީކުރަނީ!\nރާއްޖޭގައި ފްލޯޓިންގ އައިލެންޑް ތަރައްޤީކުރުމަށް ހަމަޖެހިފައިވަނީ މާލެ އަތޮޅުގެ ތިން ފަޅެއްގައި ކަމަށް ޓޫރިޒަމް މިނިސްޓްރީން ހާމަކޮށްފިއެވެ.\nނެދެލޭންޑްސްގެ ކުންފުންޏެއް ކަމަށްވާ ޑަޗް ޑޮކްލެންޑްސްއާއި އެކު މި މަޝްރޫއުގެ އެއްބަސްވުމުގައި އެންމެ ފުރަތަމަ ސޮއިކޮށްފައިވަނީ، ދެހާސް ދިހަވަނަ އަހަރުއެވެ. ނަމަވެސް ތަފާތު އެކި ސަބަބުތަކާއި ހެދި މަޝްރޫއުގެ އަމަލީ މަސައްކަތްތަށް އަދި ވަނީ ނުފެށިއެވެ.\nޓޫރިޒަމް މިނިސްޓްރީން ހުސްވި ހަފްތާތެރޭގައި ވަނީ މި މަޝްރޫޢުއަށް ބައެއް ބަދަލުތަށް ގެނެސް ޑަޗް ޑޮކްލެންޑްސްއާއި އެކު އަލުން އެއްބަސްވުމުގައި ސޮއިކޮށްފައެވެ.\nޓޫރިޒަމް މިނިސްޓްރީގައި ބޭއްވި ނޫސްވެރިންގެ ބައްދަލުވުމެއްގައި ޓޫރިޒަމް މިނިސްޓްރީގެ ފަރާތުން ސްޓޭޓް މިނިސްޓަރ ޑރ. އަޙްމަދު ޞާލިޙް ވިދާޅުވީ، މި މަޝްރޫއު ދެހާސް ތޭވީސްވަނަ އަހަރުގެ މޭމަހަށް ނިންމުމަށް ކަނޑައަޅާފައިވާ ކަމަށެވެ.\n" މި ކޮންސެޕްޓަކީ ރާއްޖެއަށް މުޅިން އާ، އަދި ދުނިޔެއަށްވެސް އާ ކޮންސެޕްޓަކަށްވެގެންދާނެ، ރާއްޖޭގެ ފަތުރުވެރިކަމެއް ލިބިގެންދާނެ، މި މަޝްރޫއުގައި ގޮލްފް ކޯސްތަކެއްވެސް ތަރައްޤީކުރުމަށް ވަނީ ހަމަޖެހިފައި، " ޞާލިޙް ވިދާޅުވިއެވެ.\nމި މަޝްރޫއާއި ގުޅޭ އިތުރު ތަފްސީލްތަށް ހިއްސާކުރަމުންދާނެ ކަމަށް ޓޫރިޒަމް މިނިސްޓްރީން ހާމަކުރެއެވެ.\nހުސްވި ހަފްތާތެރޭގައި ބޭއްވި ސޮއިކުރުމުގެ ރަސްމިއްޔާތުގައި އެއްބަސްވުމުގައި ޓޫރިޒަމް މިނިސްޓްރީގެ ފަރާތުން ސްޓޭޓް މިނިސްޓަރ ޑރ. އަޙްމަދު ޞާލިޙެވެ. އަދި ޑަޗް ޑޮކްލެންޑްސްގެ ފަރާތުން ސޮއިކުރެއްވީ ސީއީއޯ ޕޯލް ވަން ޑެ ކަމްޕްއެވެ.


އެކި ރަސްމިއްޔާތުތަކުގަޔާއި، ޖަލްސާތަކުގަޔާއި، ބައްދަލުވުންތަކުގައި، ޤައުމީ ފެންވަރުގެ ޤުރްއާން މުބާރާތްތަކުން މަތީ ވަނަތައް ހޯދާ ފަރާތްތަކަށް ޤުރްއާން ކިޔެވުމުގެ ފުރްޞަތު ދެއްވަމުން ގެންދެވުން - The President's Office\nއެކި ރަސްމިއްޔާތުތަކުގަޔާއި، ޖަލްސާތަކުގަޔާއި، ބައްދަލުވުންތަކުގައި، ޤައުމީ ފެންވަރުގެ ޤުރްއާން މުބާރާތްތަކުން މަތީ ވަނަތައް ހޯދާ ފަރާތްތަކަށް ޤުރްއާން ކިޔެވުމުގެ ފުރްޞަތު ދެއްވަމުން ގެންދެވުން\n18 ޖޫން 2013، ރިފަރެންސް: 2013/27\nޤައުމީ ފެންވަރުގައި ބާއްވާ ޤުރްއާން މުބާރާތްތަކުން މަތީ ވަނަތައް ހޯދާ ފަރާތްތަކަށް، އެކި ރަސްމިއްޔާތުތަކުގަޔާއި، ޖަލްސާތަކުގަޔާއި، ބައްދަލުވުންތަކުގައި ޤުރްއާން ކިޔެވުމުގެ ފުރްޞަތު ދެއްވަން އެދިވަޑައިގަންނަވާ ކަމުގައި ދަންނަވަން ރައީސުލްޖުމްހޫރިއްޔާ ވިދާޅުވިއެވެ.\nވީމާ، މީގެފަހުން ސަރުކާރުގެ އެކި އިދާރާތަކުންނާއި، ސަރުކާރު ހިއްސާވާ ކުންފުނިތަކުން އިންތިޒާމް ކުރައްވާ ރަސްމިއްޔާތުތަކުގަޔާއި، ޖަލްސާތަކުގަޔާއި އަދި ބައްދަލުވުންތަކުގައި، ކީރިތި ޤުރްއާން ކިޔެވުމަށް ކުދިންނާއި މީހުން ހަމަޖައްސަވާއިރު، މިދެންނެވި ފަދަ މަތީ ވަނަތައް ހޯދާ ކުދިންނަށާއި މީހުންނަށް އިސްކަން ދެއްވައިގެން، އެފަދަ ފުރްޞަތުތައް ދެއްވަމުން ގެންދެވުމަށް ދަންނަވަން ރައީސުލްޖުމްހޫރިއްޔާ ވިދާޅުވިއެވެ.\nމިދެންނެވި ކުދިންނާއި މީހުންނާބެހޭ މަޢުލޫމާތު، ކީރިތި ޤުރްއާނާބެހޭ މަރްކަޒާ ގުޅުއްވުމުން ލިބިވަޑައިގަންނަވާނެ ކަމުގައި ދަންނަވަން ރައީސުލްޖުމްހޫރިއްޔާ ވިދާޅުވިއެވެ.\nމިޞްރުން ރާއްޖެއަށް ކަނޑައަޅާފައި ހުންނަވާ ސަފީރު ރައީސުލްޖުމްހޫރިއްޔާގެ އަރިހަށް އިޙްތިރާމުގެ ޒިޔާރަތެއް ކުރައްވައިފި\n19 ޖަނަވަރީ 2020, ޚަބަރު\nޕާކިސްތާނުން ރާއްޖެއަށް ކަނޑައަޅާފައި ހުންނަވާ ސަފީރު ރައީސުލްޖުމްހޫރިއްޔާގެ އަރިހަށް ވަދާޢީ ޒިޔާރާތް ކުރައްވައިފި


Andhun Hussain rishwathu ge amaleh nuhingaa: ACC | Mihaaru\n26 މާޗް 2019 - 11:00 30 comments\nއަނދުން ހުސެއިން ވަނީ، ހެންވޭރު އުތުރު ދާއިރާ އަށް ސްކޮލަޝިޕްތަކެއް ހުޅުވާލައި، ފަސް ކުއްޖަކު އިންޑިއާ އަށް ކިޔަވަން ފޮނުވަން ނިންމައިފަ އެވެ. އެ ފުރުސަތު އިތުރު 10 ކުއްޖަކަށް އަންނަ އަހަރު ދޭން ނިންމާފައިވާ ކަން ވެސް އަނދުން ހުސައިން ވަނީ އިއުލާން ކުރައްވައިފަ އެވެ.\nއިންތިޚާބުގެ ކެމްޕޭން ތެރޭގައި، ސްކޮލަޝިޕްތަކެއް ދިނުމުން އޭސީސީ އަށް ހާޒިރުކޮށް އޭނާއާ ވަނީ ސުވާލުކޮށްފަ އެވެ.\nއެ ތަހުގީގު ނިންމި ލިއުމުގައި އޭސީސީން ބުނެފައި ވަނީ އަނދުން ހުސެއިން ސްކޮލަޝިޕްގެ ފުރުސަތު ދިނީ، ރައްޔިތުންގެ މަޖިލީހުގެ އިންތިޚާބަށް ހުޅުވާލުމުގެ ކުރިން ކަމަށެވެ. އޭރު އޭނާ އަކީ ގާނޫނީ ގޮތުން ބަލާ އިރު ކެންޑިޑޭޓެއް ނޫން ކަމަށް ވާތީ، ސްކޮލަޝިޕް ދިނުމަކީ އިންތިޚާބުތަކާ ބެހޭ އާއްމު ގާނޫނުގައި ބުނާ ފަދަ ރިޝްވަތުގެ އަމަލެއްގެ ގޮތުގައި ނުބެލޭ ކަަމަށް ވެސް އޭސީސީން ވަނީ ނިންމައިފަ އެވެ.\nއަނދުން ހުސެއިންގެ އިތުރުން ހެންވޭރު އުތުރު ދާއިރާ އަށް ވާދަ ކުރައްވާ އަލްހާން ފަހުމީގެ މައްސަލައެއް ވެސް އޭސީސީން ތަހުގީގު ކުރި އެވެ. އެއީ، ފައިސާގެ އިނާމު ހުށަހަޅައި، އެ ދާއިރާ އަށް ޚާއްސަކޮށްގެން ފުޓްބޯޅަ މުބާރާތެއް ބޭއްވުމުންނެވެ.\nއިތުރު ލިޔުންތައް ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން ކޮރަޕްޝަން ރިޝްވަތު ރައްޔިތުންގެ މަޖިލީހުގެ އިންތިޚާބު 2019


Imran aai Dhangadey neh than nudhakkane: Maziya\nއިމްރާނާއި ދަނގަޑޭ ނެތް ތަން ނުދައްކާނެ: މާޒިޔާ\nވައްކޭ މިއަދު ނޫސްވެރިންނާ ވާހަކަ ދައްކަނީ - ފޮޓޯ: އަހުމަދު ޝުރާއު \_ އަވަސް\nމިދިޔަ އަހަރު މާޒިޔާއަށް ކުޅުނު ގައުމީ ޓީމުގެ ކުރީގެ ގޯލްކީޕަރު އިމްރާން މުހައްމަދާއި ގައުމީ ކެޕްޓަން އަލީ އަޝްފާގް (ދަގަނޑޭ) އަދި ޓީމު ދޫކޮށްލި އެހެން ކުޅުންތެރިން ނެތް ތަން އެ ޓީމަށް ނުދައްކާނެ ކަމަށް ބުނެފި އެވެ.\nމިއަދު މާޒިޔާއިން ބޭއްވި ޕްރެސް ކޮންފަރެންސްގައި ވާހަކަ ދައްކަމުން މާޒިޔާގެ ޖެނަރަލް ސެކެޓްރީ އަބްދުލް ވައްހާބު (ވައްކޭ) ވިދާޅުވީ، ރާއްޖޭގެ އެންމެ ވަރުގަދަ ސްކޮޑް މިއަހަރު ވެސް އޮތީ މާޒިޔާގައި ކަމަށާއި މާޒިޔާއިން ބޭނުންނުވާ ކުޅުންތެރިން ޓީމު ދޫކޮށްލައިފި ކަމަށެވެ.\n"ސަތޭކަ ޕަސަންޓް އެބަ އޮތް ކީޕަރު ނެތްތަނެއް ވެސް ނުދައްކާނެ، ފޯވަޑް ނެތް ތަނެއްވެސް ނުދައްކާނެ، މިޑްފީލްޑަރެއް ނެތް ތަނެއްވެސް ނުދައްކާނެ، އެހާ ކޮންފިޑެންސް އެބަ އޮތް މި ޓީމާ ދޭތެރޭ އެހެންވެގެން މާޒިޔާއިން ބޭނުންވި ގޮތަށް މިހާރު މިއޮތީ ޓީމު އެކުލަވާލާފަ،" ވައްކޭ ވިދާޅުވި އެވެ.\n"ކޮންމެހެން މާޒިޔާއިން ބޭނުންވެފަ ހުއްޓައެއް ނޫން ކުޅުންތެރިޔެއް ނިއުރޭޑިއަންޓަށް ވިކްޓްރީ އަށް ވެލެންސިއާ އަށް ދިޔައީކީ، މާޒިޔާއިން ބޭނުން ނުވި ކުޅުންތެރިން މިތިބީ ޓީމު ދޫކޮށް ގޮސްފަ މާޒިޔާއިން ބޭނުން ވިނަމަ އެ ކުޅުންތެރިން ތިބޭނީ މާޒިޔާ ގައި،"\nމާޒިޔާއަށް ދަގަނޑޭ ސޮއިކުރުމަށް ބޭއްވި ރަސްމިއްޔާތުގައި ދަގަނޑޭ އަދި އިމްރާން - ފޮޓޯ: އަހުމަދު ޝުރާއު \_ އަވަސް\nމިދިޔަ އަހަރު ތިން ތަށި ކާމިޔާބު ނުވުމުގައި އޭރު މާޒިޔާގެ ކޯޗަކަށް ހުރި އަލީ ސުޒޭން އާއި ސީނިއާ ބައެއް ކުޅުންތެރިންގެ ޒިންމާ ވެސް އެބަ އޮތް ކަމަށާއި މެނޭޖެމެންޓުން ފުރިހަމަ ކޮށްދޭންޖެހޭ ކަންކަން ވާނީ ފުރިހަމަ ކޮށްދީފައި ކަމަށް ވެސް ވައްކޭ ވިދާޅުވި އެވެ.\n"ޕްލޭޔަރުންގެ އެބަހުރި ބައެއް މައްސަލަތައް އެހެންވެ ކަންނޭނގެ ބައެއް ކުޅުންތެރިން ކުލަބު އެ މޫވް ކުރީ، މައްސަލަ ނެތް ކުޅުންތެރިން ކުލަބުގައި އެ ތިބީ މިހާރު،" ވައްކޭ ވިދާޅުވި އެވެ.\nމާޒިޔާއިން ވަނީ އިމްރާން އެ ޓީމު ދޫކޮށްލުމުން ކިރިގިސްތާންގެ އެއްވަނަ ކީޕަރު ޕަވެލް މަޓިއަޝް އެޓީމަށް ގެންނަން ނިންމާފަ އެވެ. މަޓިއަޝް އަކީ 2015 ވަނަ ވަނަ އަހަރު މާޒިޔާ ޕްރެޒިޑެންޓް ކަޕް ހޯދިއިރު އެޓީމުގައި މުހިންމު ދައުރެއް އަދާ ކުރި ކުޅުންތެރިޔެކެވެ. އައްޑޫ އާއި ކުޅުދުއްފުށީގައި ބޭއްވި މުބާރާޓުގެ ސެމީ ފައިނަލުގައި ޕެނަލްޓީ ޖަހައިގެން އީގަލްސް ބަލި ކުރިއިރު، އޭނާ ވަނީ ޕެނަލްޓީ ވެސް ދިފާއު ކޮށްފަ އެވެ. އެ އަހަރު އޭނާ މާޒިޔާ އަށް ގެނައީ ސީޒަންގެ މެދު ތެރެއިން އިމްރާން އަށް އަނިޔާ ވުމުންނެވެ.


ޔުނިސެފް މޯލްޑިވްސް އާއި ޝަރުޢީ ދާއިރާ ގުޅިގެން ކުރިއަށް ގެންދެވުނު މި ސިމްޕޯޒިއަމް އަކީ، ދިވެހިރާއްޖޭގެ ޖުޑީޝަލް އެކަޑަމީން އިންތިޒާމްކޮށްގެން، ދިވެހިރާއްޖޭގެ ސުޕްރީމް ކޯޓާއި، ދިވެހިރާއްޖޭގެ ހައިކޯޓާއި، ސުޕީރިއަރ ކޯޓުތަކާއި، މެޖިސްޓްރޭޓް ކޯޓުތަކާއި، އަދި ގުޅުންހުރި އެކިއެކި މުއައްސަސާތަކަށް އަމާޒުކޮށްގެން، ކުޑަކުދިންގެ ޙައްޤުތަކާއި ކުޑަކުދިންގެ ޢަދުލުގެ ނިޒާމާ ގުޅޭގޮތުން މަޝްވަރާކޮށް، ޖުވެނައިލް ޖަސްޓިސް ސިސްޓަމް ހަރުދަނާ ކުރުމަށްޓަކައި ޝަރުޢީ ދާއިރާއިން އެކުލަވައިލާފައިވާ ތަޞައްވުރު ޙާޞިލްކުރުމަށްޓަކައި ކުރިމަގަށް އަމާޒުކޮށްގެން ޝަރުޢީ ދާއިރާއިން ރާވަންޖެހޭ ސްޓްރޭޓެޓީސް ތަކާއި އެކްޓިވިޓީސްތައް ދެނެގަމުގެ މަޤުޞަދުގައި ކުރިއަށް ގެންދެވުނު ސިމްޕޯޒިއަމްކެވެ.\nކުޑަކުދިންގެ ޙައްޤުތަކާއި ކުޑަކުދިންގެ ޢަދުލުގެ ނިޒާމު ހަރުދަނާ ކުރުމަށްޓަކައި، ކުޑަކުދިންގެ ޢަދުލުގެ ނިޒާމުގެ އެކިއެކި ބައިތަކާ ގުޅޭ މައުޟޫޢުތަކަށް އެކުލަވައިލެވިފައިވާ ޢިލްމީ ދިރާސާތައް ހުށަހެޅުމާއި، އެދިރާސާތަކުން ފާހަގަވެފައިވާ ކަންކަމާބެހޭގެތުން ބަހުސްކޮށް، ކަމާ ގުޅޭ އެންމެހާ މުއައްސަސާތައް ހޭލުންތެރި ކުރުވުމާ އެކު، ފަނޑިޔާރުންނާއި ކަމާ ގުޅުން ހުރި މުއައްސަސާތަކުގެ ބޭފުޅުންގެ ތަޖުރިބާ ޙިއްޞާ ކުރުމާއި، ކުޑަކުދިންގެ ޢަދުލުގެ ނިޒާމު ކުރިއަށްގެންދިއުމުގައި އިދާރާތަކަށް ކުރިމަތިވާ ގޮންޖެހުންތައް ޙިއްޞާކުރުމުގެ އިތުރުން،ކުޑަކުދިންގެ ޢަދުލުގެ ނިޒާމާ ގުޅުންހުރި އުސޫލުތައް ބައިނަލްއަގުވާމީ މިންގަނޑުތަކާ އެއްގޮތްވާ ގޮތުގެ މަތިން އެކުލަވައިލުމާ ގުޅޭގޮތުން މި ކޮންފަރެންސްގެ ބައިވެރިންގެ މެދުގައި މަޝްވަރާތައްކޮށް ބަހުސްތައް ކުރެވުނެވެ.\nސިމްޕޯޒިއަމް ނިމިގެން ދިޔައިރު، ޖުވެނައިލް ޖަސްޓިސް ސިސްޓަމް ހަރުދަނާކުރުމަށްޓަކައި ކަމާގުޅުންހުރި މުއައްސަސާތައް ގުޅިގެން މަސައްކަތްކުރުމަށްޓަކައި އެކްޝަން ޕްލޭނެއް އެކުލަވައިލެވުނެވެ.\nމި މަހާސިންތާގެ ދަށުން މަޝްވަރާކުރެވުނު މައިގަނޑު ކަންތައްތައްތަކުގެ މައްޗަށް ބިނާކޮށް، ކަމާ ގުޅުންހުރި މުއައްސަސާތައް ގުޅިގެން އެކުލަވައިލާ އެކްޝަން ޕްލޭން ތަންފީޛުކުރުމަށްޓަކައި، އެ އެކްޝަން ޕްލޭން ޝަރުޢީ ދާއިރާއާ ވީ އެންމެ އަވަސް މުއްދަތެއްގެ ތެރޭގައި ޙިއްޞާކޮށްދެވޭނެ އިންތިޒާމް ހަމަޖައްސަވައި ދެއްވުމަށާއި، މިކަމުގައި ޙަރަކާތްތެރިވާނެ ފޯކަލް ޕޮއިސްޓްތަކެއް ހަމަޖައްސަވައިދެއްވައި އެ މަޢުލޫމާތު ޝަރުޢީ ދާއިރާއާ ޙިއްޞާކޮށްދެއްވުމަށް، މި ސިމްޕޯޒިއަމް ނިންމުމުގެ ރަސްމިއްޔާތުގައި ޖުޑީޝަލް އެޑްމިނިސްޓްރޭޓަރ އެދިވަޑައިގެންނެވިއެވެ.


އަދަދު / ސެކްޝަން\n01 (ސްކޮލަޝިޕް ސެކްޝަން)\nމަސައްކަތްކުރާ ކޮންމެ ދުވަހަކަށް -/270 ރުފިޔާ (ދުވާލަކު7ގަޑިއިރު) އަދި އިތުރުގަޑީގައި މަސައްކަތްކުރާނަމަ، ހަމަޖެހިފައިވާ އުސޫލުގެ މަތީން އިތުރުގަޑީގެ ފައިސާ ދެވޭނެއެވެ.\n- އެޑްމިން/މެނޭޖްމަންޓުގެ ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވަލް3ގެ ސަނަދެއް ހާސިލުކޮށްފައިވުމާއެކު، އެޑްމިން/މެނޭޖްމަންޓުގެ ދާއިރާއެއްގައި2އަހަރުދުވަހުގެ މަސައްކަތުގެ ތަޖުރިބާ ލިބިފައިވުން. ނުވަތަ\n- ސާނަވީ އިމްތިޙާނަކުން2މާއްދާއިން ދަށްވެގެން "ޑީ" ގްރޭޑް ލިބިފައިވުމާއެކު، އޭގެ އިތުރުން ސެކަންޑަރީ ސްކޫލް ސެޓުފިކެޓު އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nބައިލެޓްރަލް އެހީގެ ދަށުން ލިބޭ ދިގުމުއްދަތުގެ ފުލް އަދި ޕާޝަލް ސްކޮލަރޝިޕްގެ މަސައްކަތްކުރުން.\nސްކޮލަރޝިޕް ފުރުޞަތުތައް އިޢުލާނު ކުރުން\nޑާޓާ އެންޓުރީ ކުރުން\nސިލެކްޝަން ހެދުމުގެ މަސައްކަތް، އެލަވަންސް ރިކްއެސްޓް ކުރުން\nދަރިވަރުންގެ ފައިލްތައް ބެލެހެއްޓުން، ފޯންކޯލްތަކަށް ޖަވާބުދީ އަދި މަޢުލޫމާތު ސާފުކުރަން އަންނަ ފަރާތްތަކަށް އެޓެންޑްކުރުން\nއިދާރީގޮތުން ކުރަންޖެހޭ މަސައްކަތްތައް ކުރުން\nސްކޮލަރޝިޕްސްތަކުގެ ސްޓެޓިސްޓިކްސް ބެލެހެއްޓުން\nމިނިސްޓްރީ އޮފް ފޮރިން އެފެއާޒަށް ފޮނުވާ ޕޭޕަރތައް ތައްޔާރުކުރުން\nޑީ.އެޗް.އީ އިން ބާއްވާ ފެއަރތައް ހިންގުމުގެ މަސައްކަތުގައި އެހީތެރިވުން\nވަޒީފާއަށް އެންމެ ޤާބިލު ފަރާތެއް ހޮވުމަށް ބެލެވޭނެ ކަންތައްތައް\n- ހާސިލުކޮށްފައިވާ ތަޢުލީމާއި ތަމްރީނު\n- ކޮމްޕިއުޓަރަށް އަހުލުވެރިވެފައިވާ މިންވަރު ބެލުމަށް ޓެސްޓެއް ދިނުން\n- މަސައްކަތުގެ ދާއިރާގައި ލިބިފައިވާ ތަޖުރިބާއަށް ބަލައިގެން.\n- ޤާބިލުކަން ކަށަވަރުކުރުމާއި، މަސައްކަތް ކުރުމުގެ ހުނަރު ލިބިފައިވާ މިންވަރު ވަޒަންކުރުމަށްޓަކައި، އިންޓަރވިއުކުރުން\nހ- ފުރިހަމަކޮށްފައިވާ އެޕްލިކޭޝަން ފޯމު (ސިވިލް ސަރވިސްގެ ވަޒީފާއަށް އެދޭ ފޯމު މި ޑިޕާޓްމަންޓުގެ ކައުންޓަރުން ލިބެން ހުންނާނެއެވެ.)\nނ- ލިބިފައިވާ ތަޢުލީމާއި ތަމްރީނު ދެނެގަތުމަށް ބޭނުންވާ ލިޔުންތަކާއި (މޯލްޑިވްސް ކޮލިފިކޭޝަންސް އޮތޯރިޓީން ފެންވަރު ބަލައި، ތައްގަނޑު ޖަހާފައިވާ ލިޔުމުގެ ކޮޕީ) ކޯހެއްގެ ސެޓުފިކެޓު ލިބިފައިނުވާނަމަ ކޯސް ހެދި ތަނަކުން ކޯސް ނިންމިކަމުގެ ލިޔުމާއި މޯލްޑިވްސް ކޮލިފިކޭޝަން އޮތޯރިޓީން އެކޯހެއް އެކްރެޑިޓް ކުރެވޭ ލެވަލް ބަޔާންކޮށްދޭ ލިޔުން.\nރ- މަސައްކަތުގެ ތަޖުރިބާއަށް މާކްސް ދިނުމަށް ހަމަޖެހިފައިވާތީ، އެކަން ދެނެގަތުމަށް މަސައްކަތް ކުރައްވާފައިވާ ނުވަތަ ކުރައްވަމުންގެންދަވާ އިދާރާތަކުން ހޯއްދަވާފައިވާ ލިޔުން. މިފަދަ ލިޔުންތަކުގައި ކުރެއްވި މަސައްކަތް އަދި މުއްދަތު އެނގެން އޮންނަންވާނެއެވެ. މިލިޔުންތަކުގައި ވަޒީފާ އަދާކުރައްވަން ފެށްޓެވި އަދި ވަކިވި ދުވަސް/މަސް/އަހަރު ވެސް އެނގެން އޮންނަންވާނެއެވެ.\nބ- ވަޒީފާއަށް އެދޭ ފަރާތުގެ ދިވެހި ރައްޔިތެއްކަން އަންގައިދޭ ކާޑުގެ ދެފުށް ފެންނާނޭގޮތަށް، ލިޔެފައިވާ ލިޔުންތައް ކިޔަން އެނގޭ ފަދަ ކޮޕީއެއް\nމިވަޒީފާއަށް އެދި ހުށަހަޅަންޖެހޭ ތަކެތި ހުށަހަޅުއްވާނީ ޑިޕާޓްމަންޓް އޮފް ހަޔަރ އެޑިޔުކޭޝަން / ހ. ވެލާނާގެ (2 ވަނަ ފަންގިފިލާ) ކައުންޓަރަށް.\n- ތަކެތި ހުށަހެޅުމުގެ ސުންގަޑިއަކީ 30 ނޮވެންބަރު 2014 ވަނަ ދުވަހުގެ 14:30 ގެ ކުރިން.\nމިކަމަށް އެދި ހުށަހަޅާ ފަރާތްތަކާއި ކުރެވޭ އިންޓަރވިއު އޮންނާނީ 01-10 ޑިސެންބަރު 2014 އާ ދެމެދުގެ ތާރީޚެއްގައެވެ.\nމަޢުލޫމާތު ސާފުކުރުމަށް ގުޅުއްވާނެ ނަންބަރަކީ 3341307 ، 3341303 އެވެ.\n23 މުޙައްރަމް 1436\nޕަބްލިޝްކުރި ތާރީޚު: 20 ނޮވެންބަރު 2014\nސުންގަޑި: 30 ނޮވެންބަރު 2014 1430


Ahanna ekanimaa ekani Kane nuhuttuveyne: Chiellini | Mihaaru\nކިއެލީނީ (ކ) އިޓަލީ އާއި ސްވިޑަން ކުޅުނު މެޗެއްގެ ތެރެއިން. --ފޮޓޯ: އޭއެފްޕީ\nއަހަންނަށް އެކަނިމާއެކަނި ކޭން ނުހުއްޓުވޭނެ: ކިއެލީނީ\n13 ފެބުރުއަރީ 2018 - 10:00 1 comment\nޓިއުރިން (ފެބްރުއަރީ 13) – ޓޮޓެންހަމް ހޮޓްސްޕާސްގެ އިނގިރޭސި ފޯވާޑް ހެރީ ކޭން، އެކަނިމާއެކަނި ނުހުއްޓުވޭނެ ކަމަށް ޗެމްޕިއަންސް ލީގުގައި މިރޭ އެ ޓީމާ ދެކޮޅަށް ނުކުންނަ ޔުވެންޓަސްގެ ޑިފެންޑަރު ޖިއޯޖިއޯ ކިއެލީނީ ބުނެފި އެވެ.\nމުބާރާތުގެ ދެ ވަނަ ބުރުގެ ފުރަތަމަ ލެގު މިރޭ ޔުވެންޓަސްގެ ސްޓޭޑިއަމުގައި ކުޅޭއިރު ގިނަ ބަޔެއްގެ ސަމާލުކަން ހުއްޓިފައިވަނީ މި ވަގުތު ދުނިޔޭގައި ހުރި އެންމެ މޮޅު އެއް ފޯވާޑް ކޭން އާއި ޔުވެންޓަސްގެ ވަރުގަދަ ޑިފެންސް ލައިނުގެ ކުރިމަތިލުމަށެވެ.\nކޭން ވަނީ އޭނާ ގައުމީ ޓީމަށް ކުޅުނު ފުރަތަމަ މެޗުގައި، ކިއެލީނީގެ ހަމަލައެއް އަމާޒުވި ހަނދާންވާ ކަމަށް ބުނެފަ އެވެ.\n"އަހަރެން މާބޮޑަށް އެކަމެއް ހަނދާނެއް ނެތް އެކަމަކު ޓިއުރިން ގައި ކުޅުނު މެޗު ހަނދާންވޭ،" ކިއެލީނީ ބުންޏެވެ. "އޭނާ އަކީ ޔަގީނުން ވެސް މޮޅު ފޯވާޑެއް. އެކަމަކު އެ ޓެކްލް އަހަރެން ޖެހީ ގަސްދަކު ނޫން."\nކިއެލީނީ ބުނީ އޭނާގެ ނަޒަރުގައި އޭރު ވެސް ކޭން ހުރީ މޮޅު ފޯވާޑެއްގެ ގޮތުގައި ކަމަށާއި އޭރު ވެސް އޭނާއާ ބެހޭގޮތުން މީހުން ވަރަށް ގިނައިން ވާހަކަ ދެއްކި ކަމަށެވެ.\n"އަހަންނަށް އޭނާ ވަޒަންކުރެވުނީ ރަނގަޅަށް. ސަބަބަކީ އެ މެޗުގައި ވެސް އަހަރެން ނިންމައިފިން އޭނާ އަކީ ވަރަށް މޮޅު ފޯވާޑެއް ކަމަށް. އަދި މިހާރު އޭނާ އެ ހުރީ ދުނިޔޭގެ ފެންވަރުގެ މޮޅު ކުޅުންތެރިޔަކަށް ވެފައި،" ކިއެލީނީ ބުންޏެވެ.\n"އަހަރެން ދެކޭ ގޮތުގައި އަހަރެން އެކަނި، ވަން އޮން ވަންކޮށް ކޭން ހުއްޓުވުމަކީ ޔަގީނާ ގާތަށް ނުވާނެ ކަމެއް. އަހަންނަކީ އެހާ ބޮޑާ މީހެއް ނޫން."\nކިއެލީނީ ބުނީ އޭނާ އުއްމީދުކުރަނީ ޓީމެއްގެ ގޮތުގައި ޔުވެންޓަސް އަށް ޓޮޓެންހަމް ހުއްޓޭވެނެ ގޮތް ވުން ކަމަށެވެ. އޭނާ ބުނީ އެއް ކުޅުންތެރިޔަކު ވެގެން އެންމެ މުހިއްމު ކުޅުންތެރިޔަކު ހުއްޓުވުމަކީ ވެސް މުހިއްމު ކަމެއް ކަމަށާއި އެކަމަކު މުޅި ޓީމުން، އެންމެ މޮޅު ކުޅުން ދައްކައިގެން ހުއްޓުވަން ޖެހޭނީ ހަމައެކަނި ކޭން ނޫން ކަމަށެވެ.\n"އަހަރެމެން ވިސްނައިގެން ނުވާނެ ކޭން އަކީ ހަމައެކަނި ޓޮޓެންހަމް ކަމަށް. މުޅި ޓީމާ މެދު ވިސްނަން ޖެހޭނީ. މާދަމާ (މިރޭ) ގެ މެޗު ވެގެންދާނީ ވަރަށް އުނދަގޫ މެޗަކަށް. މިއީ ނޮކްއައުޓް ބުރު، އަހަރެމެން މިތިބީ ކުޅޭ ހިތުން ކެތްނުލަވާފައި،" ކިއެލީނީ ބުންޏެވެ.\nކިއެލީނީ ބުނީ އެންމެ ބޮޑަށް ސަމާލުކަންދޭނީ ބައިކޮޅަށް ލަނޑެއް ވައްދާނުލާ މެޗު ނިންމާލުމަށް ކަމަށާއި އެކަމަކު ޓޮޓެންހަމަކީ ވަރަށް ގިނައިން ލަނޑު ޖަހާ ޓީމަކަށް ވާތީ އެއީ ފަސޭހަކަމަކަށް ނުވާނެ ކަމަށެވެ.\nޔުވެންޓަސްގެ ޑިފެންސް ފަހަކަށް އައިސް އަނެއްކާ ވެސް ފެންނަނީ ވަރަށް ވަރުގަދަކޮށެވެ. އެންމެ ފަހުން ކުޅުނު ހަތް މެޗުގައި ވެސް އެ ޓީމު ކޮޅަށް ގޯލެއް ނުވަދެ އެވެ.\nޔުވެންޓަސްގެ ސްޓޭޑިއަމުގައި ކުޅޭ މި މެޗު ފަށާނީ މިރޭ ރާއްޖެ ގަޑިން 00:45 ގަ އެވެ.\nއިތުރު ލިޔުންތައް ޗެމްޕިއަންސް ލީގު ޓޮޓެންހަމް\nAssistant Officer- Corporate and Legal Affairs\nMaintenance Coordinator Trainee


ޗެމްޕިއަން މެޕްސް ކޮލެޖް ބަލިކޮށް ސައިރިކްސް ކޮލެޖް ސެމީ ފައިނަލަށް – ބައްދަލުކުރާނީ ކްލިކް ކޮލެޖް – MNUSU\nޗެމްޕިއަން މެޕްސް ކޮލެޖް ބަލިކޮށް ސައިރިކްސް ކޮލެޖް ސެމީ ފައިނަލަށް – ބައްދަލުކުރާނީ ކްލިކް ކޮލެޖް\nއެމް.ޑަބްލިއު.އެސް.ސީ އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2019ގެ ފިރިހެން ޑިވިޜަނުގައި މިދިޔަ އަހަރުގެ ޗެމްޕިއަން މެޕްސް ކޮލެޖް ބަލިކޮށް ސައިރިކްސް ކޮލެޖް ސެމީ ފައިނަލަށް ދަތުރުކޮށްފިއެވެ.\nކުއާޓަރ ފައިނަލުގައި ފިރިހެން ޑިވިޝަންގެ ކްލިކް ކޮލެޖު އަދި އެފް.އެޗް.އެސް ބައްދަލުކުރި މެޗު 3-0 ގެ ނަތީޖާއަކުން ކާމިޔާބުކޮށް ސެމީ ފައިނަލުގެ ޖާގަ ކަށަވަރުކުރީ ކްލިކް ކޮލެޖެވެ. މެޗުގެ އެންމެ މޮޅު ކުޅުންތެރިއަކަށް ހޮވުނީ ކްލިކް ކޮލެޖުގެ ޖާރޒީ ނަމްބަރު 10، ޔަޒްދާން އިބްރާހީމެވެ.\nފިރިހެން ޑިވިޝަންގެ ސައިރިކްސް ކޮލެޖުން ސެމީ ފައިނަލުގެ ޖާގަ ކަށަވަރުކުރީ ކުއާޓަރ ފައިނަލުގައި 2018 ވަނަ އަހަރުގެ ޗެމްޕިއަން މެޕްސް ކޮލެޖާއި ވާދަކޮށް 0-3 ގެ ނަތީޖާއަކުން މެޗު ކާމިޔާބު ކޮށްގެނެވެ. މިމެޗުގެ އެންމެ މޮޅު ކުޅުންތެރިއަކަށް ހޮވުނީ ސައިރިކްސް ކޮލެޖުގެ ޖާރޒީ ނަމްބަރު 14 އަލީ ނައުޝާދެވެ.\nކްލިކް އަދި އެފް.އެޗް.އެސްގެ މެޗުގެ ތެރެއިން | ފޮޓޯ: އެމް.އެން.ޔޫ.އެސް.ޔޫ މީޑިއާ